ועדת המשנה לתחבורה ציבורית, כנסת 20, פרוטוקול מספר 20, 2017-08-09 10:30

דב חנין: בוקר טוב לכולם.

דב חנין: אני מתכבד לפתוח את ישיבת ועדת המשנה של וועדת הכלכלה.

דב חנין: אנחנו מתכנסים היום לשתי ישיבות בפגרה.

דב חנין: עובדים קשה.

דב חנין: הישיבה הראשונה שלנו תעסוק בפתרונות לתחבורה ציבורית בשבת.

דב חנין: לפני שאנחנו ניכנס לגוף הנושא, אני רוצה לומר כמה מילים כלליות יותר: עשיתי בדיקה, גברתי מנהלת הוועדה, וגיליתי שהנושא הזה, למרות רמת העניין העצומה שיש לו בציבור, הוא נושא שכמעט ולא נדון, אני אומר בזהירות, כמעט ולא נדון בוועדות הכנסת ובכנסת.

דב חנין: זה נכון שמדי פעם מליאת הכנסת מתכנסת לאיזה שהוא מין דיון שבעיקרו הוא מין תגרה מילולית בין חילונים לדתיים אבל אין שום דיון מעמיק ורציני, ולא התקיים דיון רציני ומעמיק לאורך הרבה הרבה שנים בכנסת בשאלה שרמת החשיבות הציבורית שלה היא עצומה.

דב חנין: רמת העניין הציבורי בה הוא מאוד מאוד גבוה וגם יש לה המון משמעויות לגבי משק התחבורה ומערכת התחבורה במדינת ישראל, גם מערכת התחבורה בכלל וגם מערכת התחבורה הציבורית.

דב חנין: ולכן, אני חושב שחשוב שאנחנו מקיימים את הדיון הזה.

דב חנין: אנחנו קיבלנו, גברתי מנהלת הוועדה, מכתב קצת תמוה, אני חייב להגיד, שבו איזה גוף הביע תרעומת על עצם הדיון שאנחנו מנהלים בכנסת בסוגיה הזאת, בטענה שיש כאן לטענתם בעיה של אי-חוקיות.

דב חנין: אז כדי לעשות סדר צריך לומר שאין שום בעיה של אי-חוקיות.

דב חנין: הכנסת חייבת לדון בכל הסוגיות הציבורית הרלוונטיות.

דב חנין: אנחנו כמובן יכולים לשנות את המצב המשפטי והחוקי אם אנחנו חושבים שצריך לשנות את המצב המשפטי והחוקי, ולכן יש כנסת בעולם.

דב חנין: מכל מקום, אותם אנשים פנו גם ליועץ המשפטי של הכנסת וקיבלו ממנו תשובה ברורה וחד-משמעית, ואנחנו נקיים את הדיון כפי שתכננו.

דב חנין: אני רוצה לפתוח, ברשותכם, בגילוי נאות של העמדה האישית שלי בעניין הזה כדי קודם כל לשים את הדברים על השולחן וכדי לפנות את הזמן והאנרגיה שלנו לדיון שאנחנו נתמקד בו בהמשך.

דב חנין: הגישה העקרונית שלי לסוגיה הזאת מאוד מאוד ברורה: אני לא מעוניין להפוך את יום השבת לעוד יום חול.

דב חנין: אני חושב שכולנו, בחברה שלנו, צריכים להיות מעוניינים שיהיה לנו יום מנוחה שבועי שאופיו שונה, האווירה בו שונה, ההתנהלות בו שונה.

דב חנין: יש לזה גם משמעות תרבותית, יש לזה גם משמעות חברתית, יש לזה השלכות מאוד גדולות, ואני מעוניין לשמור על אופיו של יום השבת כיום מיוחד.

דב חנין: זה לא אומר שאנחנו לא צריכים לתת פתרונות לאנשים שרוצים לנוע ולעבור ממקום למקום בשבת.

דב חנין: אני חושב שהסוגיה הזאת, אסור לנהל אותה כסוגיה של מריבה בין דתיים לחילוניים.

דב חנין: אני חושב שהתנהלות כזאת היא מוטעית והיא מובילה לנזק לשני הצדדים.

דב חנין: כאשר אנחנו חושבים על קידום פתרונות של תחבורה ציבורית בשבת ובחגים, אנחנו לא מתכוונים לפגוע בצורה כל שהיא בחרדים ובדתיים.

דב חנין: בוודאי לא לעשות דברים שהם סתם דברים להכעיס.

דב חנין: אנחנו אולי אפילו במובנים מסוימים מדברים על צמצום חילול השבת ההמוני שיש באותם פקקים אין-סופיים של רכבים פרטיים בכניסה לחופי הים או בכניסה למרכזי הקניות הגדולים.

דב חנין: אנחנו צריכים לחשוב על קידומה של תחבורה ציבורית בשבת ובחג גם כחלק מהסדר חדש של שבת ישראלית, שיבוא במקום אותו סטטוס-קוו היסטורי, שחוץ מהשורשים ההיסטוריים שלו לא נותר בו כבר הרבה היגיון כי מצד אחד, יום שבת הפך להיות ליום של קניות ללא הפסקה בכל מיני מרכזי קניות גדולים.

דב חנין: מצד שני, אין בו תחבורה ציבורית ואנשים שרוצים להגיע לים, למרכזי בילוי, רוצים לנוח בשבת, רוצים ליהנות בשבת, רוצים לטייל בשבת, אין להם שום דרך לעשות את זה אלא אם כן יש להם רכב פרטי.

דב חנין: הדבר הזה הוא כמובן מאוד מאוד בעייתי מבחינה חברתית.

דב חנין: זה אומר שאנחנו קובעים הסדר שבו אנשים עשירים שיש להם רכב פרטי יכולים לעשות כל מה שבא להם, אבל מי שאין לו הרבה כסף ואין לו רכב פרטי נדון להישאר תקוע בביתו ולא למצות את יום השבת כפי שהוא רוצה.

דב חנין: אם כן, אנחנו חושבים שצריך לעשות שינוי במשטר הזה והסדר נכון שתחבורה ציבורית בשבת צריך להיות חלק מהשינוי הזה.

דב חנין: הפתרונות של התחבורה הציבורית שצריכים להיות בשבת, לא צריכים להיות זהים לפתרונות שיש בימי חול.

דב חנין: אנחנו לא מדברים על אותה תמונה של ביקושים.

דב חנין: אנחנו לא מדברים על אותם עומסים שבהם אנשים מגיעים למקומות עבודה.

דב חנין: אנחנו מדברים על צורה אחרת של התנהלות בשבתות ובחגים, והתחבורה הציבורית, האופי שלה, המתכונת שלה, ההיקפים שלה צריכים להיות מותאמים לאופי המיוחד של השבתות והחגים.

דב חנין: כך שבכל מקרה, גם כאשר ההסדר שאני הייתי רוצה לראות היה מתממש בפועל במציאות, אנחנו לא היינו עוברים למצב שבו יום שבת מבחינת התחבורה הציבורית היה נראה בדיוק כמו יום חול.

דב חנין: אין בזה צורך ואין בזה גם טעם.

דב חנין: אנחנו חושבים שאת הסוגיה הזאת צריך להוביל משרד התחבורה, צריכה להוביל הממשלה.

דב חנין: הקריאה שלי היא למשרד התחבורה לעשות חשיבה רחבה, להסתכל על הסוגיה הזאת במבט עכשווי, חברתי, ולתת פתרונות שיתאימו לצרכים של הציבור, לא יתגרו בציבורים ששמירת אופיו המיוחד של יום השבת כל כך חשובה להם מבחינה דתית אבל כן יקדמו שינויים שהגיע זמנם להתבצע.

דב חנין: אם משרד התחבורה לא מסוגל להרים את הכפפה הזאת, אני הייתי מציע שהסוגיה הזאת תעבור לניהולן של העיריות.

דב חנין: כל עירייה היא גוף שנבחר באופן דמוקרטי כדי לייצג את ציבור התושבים שחיים במקום שבו היא פועלת, ואין שום סיבה שעיריית תל-אביב או עיריית חיפה תצטרכנה להתנהל בדיוק כמו עיריית בני-ברק.

דב חנין: עיריית בני-ברק אופייה שונה, אופי הציבור שם שונה, ובאופן דמוקרטי עיריית בני-ברק יכולה לקבוע הסדר אחר, צורת הסדר אחרת ממה שיש בתל-אביב או רעננה או יש בבת-ים.

דב חנין: אני דיברתי על השלטון המרכזי, על הממשלה שצריכה להרים את הכפפה.

דב חנין: אני דיברתי על העיריות, שאם השלטון המרכזי לא ירים את הכפפה, העיריות צריכות לעשות כן ולייצר פתרונות עירוניים לתחבורה ציבורית בתחומיהן אבל כמובן שאנחנו מתחילים ומסיימים את הדיון הזה בעמדותיו של הציבור.

דב חנין: ולכן, לפני שאנחנו ניכנס לנושא הספציפי שלשמו כינסנו את הוועדה היום, אני רוצה לאפשר לעמותת "חידוש" להציג לנו את הסקר שהם ערכו החודש באמצעות מכון סמית, לגבי עמדות הציבור בנושא הפעלת תחבורה ציבורית בשבת.

דב חנין: בבקשה.

<אורי רגב: (מצגת) תודה רבה.

<אורי רגב: אני הרב עורך דין אורי רגב, מנכ"ל "חידוש" לחופש דת ושוויון.

<אורי רגב: אני מודה לך מאוד על הגילוי הנאות בראשית דבריך משום שמעבר להצגת הנתונים האובייקטיביים החברתיים שאנחנו עוסקים כבר שנים רבות, אנחנו כמובן גם נוקטים עמדה ואני צריך לומר שאני מזדהה לחלוטין כחידוש לחופש דת ושוויון עם תוכן הגילוי הנאות שהצגת, וזאת בדיוק עמדתנו.

<אורי רגב: אני חושב שהנושא של השארת שיקול הדעת לרשויות המקומיות תואם גם את הגישה שנקטה הכנסת בנושא של פתיחת עסקים וחוק ההסמכה, שמדבר על רישוי מקומי שמביא בחשבון את תנאי השכונות השונות והאוכלוסיות השונות.

<אורי רגב: וכמובן, יצטרך רק להיות פתרון שמשרד התחבורה יצטרך לעסוק בו באשר לתנועה, לתחבורה הציבורית מעיר לעיר אבל בכך אעבור לעמדות הציבור: נראה לנו שיש חשיבות גדולה בהצעת עמדות הציבור, במיוחד במציאות שבה מי שדובר בנושאים האלה ובנושאים קשורים של דת ומדינה מראשי הקואליציה, מתיימר באופן שיטתי לטעון שמדיניותו, מדיניותם משקפת את רצון הציבור, ומה שמראים ממצאי הסקרים שלנו מאז שנת 2010 הוא שלא זו בלבד שהם אינם מייצגים את רצון הציבור אלא הם אפילו אינם מייצגים את רצון מצביעיהם.

<אורי רגב: ערכנו לפני שבועיים סקר מיוחד בנושא הפעלת תחבורה ציבורית בשבת, ובגדול הנתון העיקרי הוא ש-73% מהציבור היהודי הבוגר תומכים בהפעלת תחבורה ציבורית בשבת.

<אורי רגב: אבל כמובן, הפרטים הם המעניינים.

<אורי רגב: באם אנחנו בוחנים את התפתחות עמדות הציבור מאז שנת 2010, כאשר בדקנו את זה לראשונה, אנחנו רואים שיש עליה עקבית משמעותית ברמת התמיכה הציבורית בעוד שבשנת 2010 58% תמכו בהפעלת תחבורה ציבורית בשבת, הרי האחוז הזה עלה ל-63% ב-2011, 70% ב-2014, 72% ב-2015 ו-73% ב-2017.

<אורי רגב: אני צריך להדגיש שהסקרים האלה או הסקר שעשינו לפני שבועיים מבוסס על מדגם מייצג רחב יותר מן המקובל של עמדות הציבור היהודי הבוגר.

<אורי רגב: היינו, מדגם של 800 איש.

<אורי רגב: הדבר הנוסף שחשוב להדגיש בהמשך לגילוי הנאות בדברי הפתיחה שלך הוא שאנחנו שאלנו באשר לשתי חלופות שונות או בעצם ארבע חלופות.

<אורי רגב: שאלנו בדבר העמדה ביחס לאפשרויות הבאות: 1.

<אורי רגב: יש להשאיר את המצב כמו היום, כמעט ללא תחבורה ציבורית בשבת.

<אורי רגב: 2.

<אורי רגב: יש לבטל גם את מה שפועל היום.

<אורי רגב: 3.

<אורי רגב: יש להפעיל תחבורה ציבורית בשבת בהיקף מצומצם בקווים מרכזיים ובתדירות נמוכה יותר, אולי במוניות שירות.

<אורי רגב: 4.

<אורי רגב: יש להפעיל תחבורה ציבורית בהיקף מלא כמו ביום חול.

<אורי רגב: והנה, כאשר אנחנו מתבוננים בתוצאות, אנחנו רואים שהציבור מזדהה עם העמדה שאתה ביטאת.

<אורי רגב: היינו, הקבוצה הגדולה ביותר, 45% תומכים בתחבורה ציבורית מוגבלת בשבת.

<אורי רגב: רק 28% תומכים בהפעלת תחבורה ציבורית כמו ביום חול.

<אורי רגב: מעניין לראות את ההתפלגות לפי תפיסות עולם או זהות דתית.

<אורי רגב: כ-94% מהציבור החילוני תומך בהפעלת תחבורה ציבורית בשבת.

<אורי רגב: 75% מהציבור המסורתי, גם 27% מהציבור שמגדיר את עצמו דתי גורס: חיה ותן לחיות.

<אורי רגב: היינו, תומך בהפעלת תחבורה ציבורית בשבת.

<אורי רגב: כמובן העמדה שונה בציבור החרדי, שחיה ותן לחיות איננו הקו שמנחה אותם.

<אורי רגב: חשיבות רבה גם לראות את ההתפלגות של העמדות בקשר לתחבורה ציבורית בשבת על פי דפוסי ההצבעה של הציבור בבחירות 2015: אם כן, 70% ממצביעי הליכוד תומכים בהפעלת תחבורה ציבורית בשבת.

<אורי רגב: 82% ממצביעי כולנו, 93% ממצביעי ישראל ביתנו וגם 55% ממצביעי הבית היהודי.

<אורי רגב: כלומר, כל מפלגות הקואליציה האזרחיות והמפלגה המייצגת את או לפחות לפי תפיסתה מייצגת את הציונות הדתית, רובם תומכים בהפעלת תחבורה ציבורית בשבת.

<אורי רגב: כמובן שבאופוזיציה 97% של המחנה הציוני, 97% של יש עתיד, 100% של מרצ וכמובן, היפוכן של העמדות האלה - -

תמר זנדברג: רגע, אתה יכול לחזור על זה בבקשה?

תמר זנדברג: 100% של מרצ.

<אורי רגב: 100% של מרצ.

דב חנין: הנושא היחיד לדעתי במרצ שיש בו 100%.

<אורי רגב: היפוכן של העמדות האלה כמובן ניתן למצוא בש"ס וביהדות התורה.

<אורי רגב: 93% מתנגדים ביהדות התורה, 93% מתנגדים בש"ס.

<אורי רגב: הנושא האחרון שאציג מהממצאים שלנו הוא האם יש הבדל בין התושבים באזורי הארץ השונים במידת התמיכה שלהם בהפעלת תחבורה ציבורית בשבת.

<אורי רגב: באופן צפוי, 85% מהתושבים הבוגרים היהודים באזור השרון תומכים אבל הדבר המעניין הוא שגם 62% של תושבי אזור ירושלים שהיום אין להם חלופה חוץ מ"שבוס", אין להם חלופה לתחבורה ציבורית בשבת, תומכים בהנהגת תחבורה ציבורית בשבת.

<אורי רגב: וכך, נדמה לי שהממצאים החד-משמעיים מלמדים אותנו מעבר לכל ויכוח פילוסופי, דתי או חוקי אחר, שהציבור באופן עקבי וגובר מצפה לשינוי מדיניות בהנהגת תחבורה ציבורית בשבת.

<אורי רגב: אומר שאשמח מאוד להעביר את הממצאים לכל מי שירצה בכך אם תעבירו לנו את האי-מייל שלכם, בשעות הקרובות נעביר אליכם.

דב חנין: תודה רבה לך.

דב חנין: תודה על הסקר המעניין הזה.

דב חנין: אנחנו כמובן גם נשתמש בו וגם נעביר אותו לידי מקבלי ההחלטות.

דב חנין: אומרים שיש אצלנו כמה אנשים בכירים בממשלה שלא פותחים את השבוע בלי עיון בסקר אז כדאי להם אולי גם בסקר הזה.

דב חנין: תודה רבה לך בכל מקרה.

דב חנין: אנחנו בדיון היום לא נתעסק בשאלות של איך אנחנו מתקדמים למשטר אחר של תחבורה ציבורית.

דב חנין: אלה הן שאלות גדולות ומהותיות שאנחנו נקיים בהן דיון.

דב חנין: אנחנו בדיון הזה ננסה לנתח מה ניתן וצריך לעשות היום במצב המשפטי הקיים היום.

דב חנין: גברת סרוסי נמצאת כאן?

דב חנין: יש פה נציג מעיריית תל-אביב?

דב חנין: אם כן, אני אציג בשמם את השאלה: נועה, כנציגה של משרד התחבורה, לפי פקודת התעבורה היום, שר התחבורה חייב להבטיח רמה מסוימת של שירות תחבורה ציבורית, למשל בהגעה לבתי חולים.

דב חנין: אני מדבר על סעיף 386(א).

דב חנין: הסעיף אומר – אני מתרגם אותו לשפה פשוטה: שיש מקום לתת קו להפעלת אוטובוס ציבורי בימי מנוחה כשהוא משרת נוסעים לבית חולים, כשהוא משרת נוסעים לישוב ספר, כשהוא משרת נוסעים לישובים שתושביהם אינם יהודים.

דב חנין: שהוא חיוני מבחינת ביטחון הציבור ושהוא חיוני מבחינת קיום שירותי התחבורה הציבורית.

דב חנין: אז אני לא נכנס כרגע לשאלת החיוניות כי זו בהחלט שאלה גדולה.

דב חנין: אני מבין שהוא גם נמצאת לפתחו של בית המשפט העליון.

דב חנין: נמצאת אתנו חברת הכנסת תמי זנדברג, שמנהלת בנושא הזה מערכה ארוכת שנים ובאמת כל הכבוד לה.

דב חנין: אני גם לא מדבר כרגע על יישובי ספר.

דב חנין: אני מדבר על השירות הרגיל של אנשים לבית חולים.

דב חנין: אנחנו מדברים לא רק על החולים עצמם, שהם לפעמים מגיעים באמבולנס.

דב חנין: אנחנו מדברים על מלווים, על אנשים שרוצים לבקר.

דב חנין: בית חולים.

דב חנין: בית חולים הוא משהו שהמחוקק הגדיר אותו כמקום שאנשים יכולים להגיע אליו גם שלא בתחבורה פרטית.

דב חנין: אני יודע שעיריית תל-אביב יפו פנתה אליכם באופן ספציפי, ופנתה גם כמה פעמים סגנית ראש העיר מיטל להבי, שהיא מחזיקת תיק התחבורה בעירייה, בעניין של אישור קווי שירות של אוטובוסים לבתי החולים בתל-אביב ובמרחב גוש דן.

דב חנין: רציתי לשמוע ממך האם יש איזו שהיא התקדמות בטיפול בפנייה הזאת, שלפי הבנתי היא פנייה שמחויבת על פי חוק.

<נועה אבירם: כמו שציינת בפתח הדברים, כל הנושא של שירות התחבורה הציבורית בשבת עומד ונדון היום בבג"ץ.

<נועה אבירם: כלומר, כל דבר שנגיד היום או שנוכל להגיד היום הוא תלוי במה שיוחלט שם והוא מוגבל.

<נועה אבירם: ספציפית - -

תמר זנדברג: מה שיוחלט שם תלוי במה שאתם תגידו.

תמר זנדברג: אתם צריכים להשיב כמדינה.

תמר זנדברג: אם אתם תשיבו ותגידו: בהחלט, אנחנו מתכוונים לקיים את החוק - -

<נועה אבירם: אנחנו לבית המשפט אבל פה לא בית המשפט ופה לא נציג את תשובותינו.

דב חנין: אתם מסרתם את תגובתכם לבית המשפט?

<נועה אבירם: אנחנו מול משרד המשפטים ויש תשובה לבית המשפט.

<נועה אבירם: אם היא הוגשה או לא הוגשה, אני באמת לא יודעת להגיד.

<נועה אבירם: זו שאלה למחלקות המשפטיות.

<נועה אבירם: בכל אופן, מסגרת הפעילות בשבת היא תחת הפקודה ותחת התקנות.

<נועה אבירם: תחת סעיף 71(7)(א) לפקודה ותחת התקנות שצוינו.

<נועה אבירם: יש היום מקומות, כולל בתל-אביב, בהם ניתן שירות בשעות השבת לבתי חולים, וזה כרגע המצב.

דב חנין: זאת אומרת, גברתי אומרת לי שבגלל העובדה שהנושא נדון בבג"ץ, אתם מעדיפים כרגע להמשיך לנהל אותו בזירה המשפטית הזאת ולא אולי להקדים את הדיון בבג"ץ באמצעות הודעה שאתם מעיינים בחוק ושוקלים את התנהגות

דב חנין: כם לפי הפרשנות של החוק שאתם מוכנים לבחון אותה.

דב חנין: אתם בעצם תמתינו כרגע לבג"ץ.

<נועה אבירם: כן.

דב חנין: תודה.

דב חנין: בבקשה, חברת הכנסת זנדברג.

תמר זנדברג: קודם כל, באמת אני רוצה לברך על הדיון הזה, החשוב מאוד בפגרה.

תמר זנדברג: אני רואה כאן באמת את כל הנציגים שמקיימים הלכה למעשה את הפתרונות, שהם כותרת הדיון הזה.

תמר זנדברג: פתרונות שאני חייבת לומר שהם פתרונות, וחלק מגדולתם "שבוס", "נוע תנוע", "ימבוס", הם פתרונות שגדולתם היא בכך שהם לא מהווים פתרונות תחליפיים, סתם לדוגמה, כמו בסגנון עמותות הצדקה שאנחנו יודעים שנכנסים ולוקחים את מקום איפה שהממשלה יוצאת אלא הם גם פתרונות שמהווים אקט של מחאה ציבורית.

תמר זנדברג: הם בעצם רק מעידים על הצורך וממלאים אותו באופן עד כמה שהציבור יכול להתארגן ולהרים קול בפני עצמו אבל לא ברמה שהיא ממלאת את הצורך הציבורי, הממשלתי, הממלכתי הנחוץ.

תמר זנדברג: אני רוצה לומר שני דברים, גם אפרופו הדיון המשפטי: קודם כל, והוצגה לנו כאן תמיכה של עמדות הציבור, לדעתי מבין הסוגיות הגורפות ביותר שקיימות בציבור הישראלי.

תמר זנדברג: אני לא זוכרת עמדה שנמצאת בכזה קונצנזוס גורף, חוצה מפלגות, חוצה זהות כולל דתית, פוליטית וכולי.

תמר זנדברג: כלומר, הפער בין הציבור לבין התקיעות של המערכת הפוליטית הוא מאוד מאוד בולט וזועק.

תמר זנדברג: זה דבר אחד.

תמר זנדברג: דבר שני, הסוגיה של תחבורה ציבורית בשבת, אני רוצה רגע להציג אותה כסוגיה תחבורתית בלבד.

תמר זנדברג: לא כסוגיה מתחום הדת והמדינה, לא כסוגיה שהיא במחלוקת בין סטטוס-קוו על השאלה מה זה סטטוס-קוו ואיפה הוא נקבע והאם זה הסדר דמוקרטי בכלל או הסדר חוקי, כן או לא, או הסדר פוליטי ארכאי אלא כצורך תחבורתי.

תמר זנדברג: והיום אנחנו במצב שהשבתת התחבורה הציבורית בשבת מהווה חסם לפיתוחה של התחבורה הציבורית הישראלית במשך כל ימות השבוע, ואני אסביר: אם אנשים, כמובן רק מי שיכול להרשות לעצמו, נדחקים בכפיה לרכוש אוטו כדי לנסוע בשבת, חזקה עליהם שהם ישתמשו בו גם בימות השבוע וכידוע לנו, מערכת התחבורה הציבורית כשירות תשתיתי, הוא נשען גם על ביקוש.

תמר זנדברג: איפה שאין ביקושים יהיה קשה להפעיל קו.

תמר זנדברג: אבל אין ביקושים מכיוון שהציבור נוסע ברכב הפרטי, והציבור נוסע ברכב הפרטי מכיוון שאין לו תחבורה ציבורית בשבת.

תמר זנדברג: ואז, גם אם הוא היה, וחלק מהרעיון של פיתוח התחבורה הציבורית זה להעביר אזרחים לנסיעה מהרכב הפרטי לתחבורה הציבורית כי זה צורך השעה כלכלית, תחבורתית, עירונית, מרחבית, סביבתית, אז אנחנו תקועים, יש לנו תקיעה.

תמר זנדברג: יש יותר מדי מכוניות על הכביש ולא נוכל להפחית את מספר המכוניות אם לא נספק שירות איכותי וטוב שפועל גם בשבת.

תמר זנדברג: שירות שמושבת שישית מהזמן הוא לא שירות טוב, הוא לא שירות איכותי, הוא לא שירות מספק.

תמר זנדברג: ואז, אותם כלי רכב פרטיים וההיתלות, שלא לומר התמכרות לרכב הפרטי עולה לנו בתאונות דרכים.

תמר זנדברג: כ-350 הרוגים בממוצע כאשר יש לנו סטטיסטיקות ברורות שאומרות שהסיכוי להיהרג בתאונת דרכים לנוסעי התחבורה הציבורית הוא קטן ב-92% מנוסעי הרכב הפרטי.

תמר זנדברג: שליש מההרוגים בתאונות דרכים הם בלילות ובסופי שבוע, בזמן שהתחבורה הציבורית מושבתת.

תמר זנדברג: יש לנו יכולת להפחית משמעותית את ההרוגים, את הזיהום ואת הפקקים אם נתאים את התחבורה הציבורית בצורה טובה ויעילה שזה אומר לרבות שבת.

תמר זנדברג: כך שסוגיית התחבורה הציבורית בשבת היא לא סוגיה שולית, היא לא סוגיה למפונקים והיא לא סוגיית דת ומדינה.

תמר זנדברג: היא סוגיה מרכזית בשאלה האם מדינת ישראל תוכל להפעיל מערך תחבורה ציבורית איכותי, יעיל וטוב.

תמר זנדברג: וכאן אני מגיעה לנושא הבג"ץ.

תמר זנדברג: אדוני היושב ראש, יש לנו כאן מצב אבסורדי שבו אנחנו, כציבור, אני כחברת כנסת, ארגונים שנמצאים כאן, המרכז הרפורמי, ישראל חופשית, "שבוס", "חדו"ש" ושורה של עותרים פרטיים שעונים על הקריטריונים שהקראת כרגע מסעיף 386(א).

תמר זנדברג: קרי, יש לנו בקבוצה העותרת לבג"ץ, יש לנו אנשים שמטופלים בטיפולים כרוניים בבתי חולים.

תמר זנדברג: למשל, שצריכים לקבל דיאליזה או טיפולים מהסוג הזה שבעה ימים בשבוע ואין להם אוטו, והדיאליזה מתקיימת בבית החולים.

תמר זנדברג: בדיוק עונה למצב שתיארת עם בית החולים.

תמר זנדברג: יש לנו סטודנטים וסטודנטיות שאין להם יכולת לרכוש רכב, וההורים גרים במרחק ממוסד הלימוד שלהם.

תמר זנדברג: וכמובן, אני רוצה להתייחס לסעיף הסל שאומר שהדבר חיוני להפעלת התחבורה הציבורית בשבת, שזה בדיוק המצב שתיארתי כרגע.

תמר זנדברג: זה החוק.

תמר זנדברג: אנחנו, אחרי פניות חוזרות ונשנות לשר התחבורה, אנחנו אומרים לו דבר פשוט: לא סביר מבחינתך להימנע מהפעלת סמכות שהחוק נותן לך בגלל שיקול אחר, שאינו קשור לתחום אחריות משרדך.

תמר זנדברג: שר התחבורה, אני רוצה להזכיר לכולם, הוא לא שר הדתות.

תמר זנדברג: שר הדתות יכול לשקול שיקול של סטטוס-קוו.

תמר זנדברג: שר התחבורה צריך לשקול של תחבורה.

תמר זנדברג: ולכן, לא יכול שר התחבורה להימנע באופן כל כך מתמשך וכל כך לא סביר מהפעלת סמכות שהחוק מעניק לו בגלל שיקול סף אחר ולא קשור.

תמר זנדברג: עכשיו, מה אומרים לנו כאן נציגי משרד התחבורה?

תמר זנדברג: בגלל שאתם פניתם לבית המשפט כי כלו כל הקיצים ואין לנו שום דרך לגרום לשר למלא את סמכותו ולממש אותה, אז עכשיו אנחנו לא נענה כי זה מתנהל בבית המשפט.

תמר זנדברג: אבל פנינו מראש לבית המשפט בגלל סירובו העיקש של המשרד לפעול לפי החוק.

תמר זנדברג: אני רוצה לציין גם, וזה גם רלוונטי מאוד לדיון שמשרד התחבורה ביקש שבע פעמים דחיה מבית המשפט בהגשת התשובה שלו ובקיום הדיון.

תמר זנדברג: הדחיה האחרונה רק בשבוע שעבר, ובית המשפט אחרי שבפעם הקודמת כבר אמר שלא יהיו יותר דחיות ואין מה לעשות, חייבים לקיים את הדיון הזה בגלל נסיבות מיוחדות שהוצגו בפניו, ביצע דחיה נוספת וכרגע הדיון קבוע לספטמבר, ואז גם אמורה להתקבל תשובת המדינה.

תמר זנדברג: אני כן חושבת שדיון כאן, וכאן זה לא פורום של בית משפט.

תמר זנדברג: בית משפט בא לסייע לנו במקום שהחוק לא מתקיים, וזאת התביעה שלנו מבית המשפט אבל הדיון המהותי על הפתרונות הוא בהחלט צריך להתקיים כאן, בכנסת, בציבור, בקרב גורמי המקצוע.

תמר זנדברג: אי אפשר להתחמק מהדיון הזה, זה הדיון המהותי.

תמר זנדברג: הדיון הוא לא משפטי.

תמר זנדברג: הדיון הוא מקצועי, תחבורתי וציבורי.

תמר זנדברג: ולכן, אני כן חושבת שתשובות כאלה הן לא מתקבלות על הדעת ובהחלט כדאי שנשמע תשובות אמתיות.

תמר זנדברג: תודה.

דב חנין: תודה גברתי.

דב חנין: אני באמת מודה לך על דבריך, והייתי רוצה להעיר פה הערה שאולי היא גם רלוונטית במידה מסוימת לדיון בבית המשפט: אנחנו בשתי רשויות שונות – הכנסת היא רשות מחוקקת, היא עוסקת בהסדרת המצב המשפטי, ויש את בית המשפט שאמור לפרש את המצב המשפטי הקיים.

דב חנין: הגישה שבה אנחנו מסתייעים במה שקורה ברשות אחת כדי לעצור את ההליכים ברשות אחרת היא גישה לא נכונה.

דב חנין: אי אפשר לבוא לכנסת ולהגיד לה: רגע, רגע, בג"ץ דן בעניין, ובאותה מידה אני גם מזהיר מראש מניסיון שאני אראה בו מהלך ציני וחמור, לבוא לבית המשפט ולהגיד לו: רגע, רגע, הנה הכנסת עכשיו רוצה לדון בעניין.

דב חנין: זו הדרך הלא נכונה להתנהל בסוגיות האלה.

דב חנין: יש בית משפט שדן במצב משפטי נתון, צריך לפרש את החוק כפי שהסבירה חברת הכנסת זנדברג, ויש את הכנסת שצריכה לבחון את השאלה האם אנחנו לא רוצים לשנות את המצב המשפטי ולייצר הסדרים אחרים מאלה שקיימים היום בישראל.

תמר זנדברג: חלק מתפקיד הכנסת זה לפקח על פעילות הממשלה.

תמר זנדברג: ואם הממשלה לא מקיימת את החוק - -

דב חנין: בהחלט, בהחלט.

דב חנין: אנחנו התחלנו משאלת השלטון המקומי והדרישות של עיריית תל-אביב למשרד התחבורה ליצור פתרונות של אוטובוסים ציבוריים לבתי חולים.

דב חנין: אני רוצה לתת את רשות הדיבור למקסים אוקנין, ממלא מקום ראש עיריית ערד, שהוא נציג השלטון המקומי פה, בדיון הזה.

דב חנין: בבקשה אדוני.

<מקסים אוקנין: אני יותר נציג פורום סגני ראשי ערים אבל אני חושב שהדברים שאמרת בתחילת הדיון הם באמת ראויים ונכונים.

<מקסים אוקנין: הכוונה או המתווה להעביר את ההחלטה לכל רשות ורשות היא דבר שצריך לדון בו, לבדוק אותו, ולדעתי האישית ומהקביעות שיש לי במאבקים שלנו בערד שגם הגיעו לשולחנות ולמסדרונות פה, אנחנו חושבים שזה באמת נכון לשקול בחיוב שהסוגיה הזאת תעבור להחלטה של כל רשות ורשות.

<מקסים אוקנין: אמרת את זה בצורה נכונה.

<מקסים אוקנין: אין דין אלעד כדין פתח-תקווה ואין דין בני-ברק כדין ערד.

<מקסים אוקנין: ולו נצליח להגיע לאיזה שהוא מתווה בשלטון המקומי, בהובלה של השלטון המקומי, בהובלה של פורום הסגנים, שהנושא יעבור להחלטות הרשויות, לדעתי זה אחד הפתרונות הטובים ביותר שיש.

דב חנין: תודה רבה.

דב חנין: אני רוצה לשאול אותך לגבי העיר ערד.

דב חנין: העיר ערד, כמו שאנחנו יודעים, אין בה בית חולים.

דב חנין: אתם נזקקים לשירות בבית החולים שנמצא בבאר-שבע.

דב חנין: האם יש היום קווים של אוטובוסים שפעילים בשבת מערד לבאר-שבע, שיכולים לשרת אנשים שצריכים להגיע לבית החולים?

<מקסים אוקנין: אתה מתפרץ לדלת פתוחה כי באמת אחת הסוגיות שאנחנו מתמודדים אתה היא לא רק בתי חולים.

<מקסים אוקנין: ערד עיר פריפריאלית.

<מקסים אוקנין: הנושא של הסעות אפילו לנופש.

<מקסים אוקנין: בואו לא ניקח בקיצון לבתי החולים אבל תושבי ערד שרוצים לרדת לים המלח לנופש או תושבי ערד שרוצים לנסוע לים, אז למזלנו יש ראש עיר אמיץ וחזק שלא מתכופף ולא מוותר ויוזם הצעות מטעם המתנ"ס ומטעם הרשות המקומית כדי שתושבי ערד יוכלו להשתמש בתחבורה ולהגיע לבתי הנופש אבל זה לא רק בתי חולים, זה חיילים שצריכים להגיע לבסיסים.

<מקסים אוקנין: הרי יש חיילים שאמורים להגיע במוצאי שבת או חיילים שאמורים להגיע מוקדם ואין להם את התחבורה הזאת.

<מקסים אוקנין: ערד היא דוגמה מובהקת לעיר פריפריאלית בקצה שהשירות הזה ישנה מהקצה לקצה את איכות החיים של התושבים.

דב חנין: תודה רבה.

דב חנין: אני רוצה לעבור עכשיו, ברשותכם, ליוזמות האזרחיות שקמו כדי לתת לאנשים סוג מסוים של פתרון.

דב חנין: באמת היוזמות האלה, יש להן שני צדדים: צד אחד הוא בהחלט צד מחאתי של אנשים שאומרים שבפעולה הזאת שלנו, אנחנו רוצים להביע את מחאתנו על כך שהמדינה והמערכת הציבורית לא מייצרת עבורנו פתרון.

דב חנין: הצד השני של העניין – בהיעדר פתרון של המערכת הציבורית, בהיעדר פתרון של המדינה, אנחנו בעצמנו מתגייסים כדי לייצר לעצמנו פתרון ביניים.

דב חנין: אני כרגע לא מעוניין בדיון הזה לעסוק בשאלות המשפטיות של המבנים המשפטיים וכדומה, אמרתי את זה קודם, אנחנו לא בית משפט, זה לא מוקד ההתעסקות שלנו.

דב חנין: אני רוצה כן לשמוע על הצדדים הציבוריים, המהלכים שאתם יצרתם, רמת ההתעניינות של הציבור.

דב חנין: מהן התגובות שאתם נתקלים בהן?

דב חנין: איך אתם רואים את העתיד הקרוב והקצת יותר רחוק של ההתפתחות של היוזמות שלכם?

דב חנין: אני רוצה להתחיל עם מיכל קוטושבסקי שהיא נציגת "ימבוס".

דב חנין: אני מבין גברתי, שיש לך מצגת קצרה אז את מוזמנת גם להציג אותה.

<מיכל קטושבסקי: לא מצגת אלא סרטון שמסכם את שנת 2016, שזו באמת היתה השנה הראשונה שלנו.

<מיכל קטושבסקי: בואו תראו מה הציבור אומר.

<מיכל קטושבסקי: (הקרנת סרטון)

דב חנין: כן מיכל.

דב חנין: תודה על הסרטון האופטימי והמחויך.

דב חנין: אז קודם כל, תספרי קצת על היוזמה הזאת, מתי היא התחילה ואיך זה התגלגל ומה מצבה היום.

<מיכל קטושבסקי: אז היא התחילה בשנה שעברה ברעיון בקורס תשתית של ישראל חופשית, ובאמת חשבנו מה חסר בעיר באר-שבע?

<מיכל קטושבסקי: ורועי כנפו, שהיה אמור להגיע היום אמר "ימבוס" אוטובוס לים בשבת.

<מיכל קטושבסקי: זה היה נורא מצחיק ומשעשע ולא התייחסנו אליו ברצינות אבל מפה לשם, פתאום חשבנו שזה מאוד אפשרי לעשות דבר כזה.

<מיכל קטושבסקי: זאת אומרת, זה מאוד טכני.

<מיכל קטושבסקי: אוטובוס מגיע לבאר-שבע, אוסף אנשים ואז הוא נוסע לים.

<מיכל קטושבסקי: זה כל מה שקורה.

<מיכל קטושבסקי: זה לא נראה כל כך מסובך.

<מיכל קטושבסקי: קצת טעינו.

<מיכל קטושבסקי: זה כן היה מסובך בגלל שיש את החוק ואנחנו צריכים לעמוד באיזה שהם קריטריונים ולא להיות תחבורה ציבורית.

<מיכל קטושבסקי: למעשה, נסעו אתנו בשנה שעברה 370 נוסעים ונוסעות, והשנה בחודשיים שאנחנו פועלים כבר 500 נוסעים ונוסעות.

<מיכל קטושבסקי: אנחנו ממשיכים עד ספטמבר אז ככה שמשפחות ונוער שעדין אין לו רישיון, וחבר'ה צעירים וחבר'ה מאוד מבוגרים ועולים חדשים.

<מיכל קטושבסקי: עולים חדשים ברמה של שבועיים במרכז קליטה בבאר-שבע שמעו על זה ועולים אתנו.

<מיכל קטושבסקי: אנחנו עשינו טלפון מיוחד לדוברי רוסית כדי שיוכלו לרכוש כרטיסים.

<מיכל קטושבסקי: הם עולים כל שבת, קונים כרטיסים מראש כי אנחנו מחויבים לדעת כמה אנשים יעלו על האוטובוס כדי לדעת כמה אוטובוסים להוציא.

<מיכל קטושבסקי: אנשים קונים כרטיסים ביום ראשון, שני שלישי לשבת.

<מיכל קטושבסקי: זאת אומרת תפיסתית, הים הוא רחוק ושבת היא משהו שצריך להתכונן אליו.

<מיכל קטושבסקי: צריך לקנות כרטיסים כדי לבלות את השבת.

<מיכל קטושבסקי: אז מדהים שבתחנות כל כך ספציפיות, במסלול כל כך מסוים בשעה מאוד מסוימת, בשעה 10:00 בבוקר וחוזרים מהים בשעה 16:00 בצהרים, רק על אוטובוס אחד מתמלא כל האוטובוס ותמיד יש טלפונים בשישי בערב האם יש עוד מקום.

<מיכל קטושבסקי: אנחנו כבר לא יכולים לקחת סיכון ולהיכנס לגירעון אז לא מזמינים – מזמינים בדרך כלל אוטובוס אחד מראש.

<מיכל קטושבסקי: אז רק להראות כמה צורך יש באוטובוס אחד עם שעות ספציפיות, תחנות ספציפיות, זה מדהים.

דב חנין: בשבת אופיינית עכשיו בבאר-שבע יש אוטובוס אחד שנוסע בשבת?

<מיכל קטושבסקי: כרגע יש אוטובוס אחד.

דב חנין: שנוסע בבוקר וחוזר אחרי הצהרים?

<מיכל קטושבסקי: הוא יוצא ב-10:00 וחוזר מהים בשעה 16:00, מגיע לבאר-שבע באזור השעה 17:00.

דב חנין: הבנתי.

דב חנין: הוא נוסע לים באשקלון?

<מיכל קטושבסקי: באשקלון.

<מיכל קטושבסקי: המטרה היא למה לא לזיקים או לניצנים?

<מיכל קטושבסקי: זה כדי שהמקומות שפתוחים בשבת באשקלון, בחוף דלילה, יקבלו עוד 50 או 100 לקוחות או כמה שנצליח להביא להם.

<מיכל קטושבסקי: ואפילו אנחנו עושים עכשיו כל מיני הסכמים עם מקומות הבילוי שהאדם מראה כרטיס של "ימבוס" ומקבל 20% הנחה לקנות ארטיק או כל דבר שהוא רוצה.

<מיכל קטושבסקי: אז באמת גם התושבים באשקלון מכירים את זה ומאוד שמחים על הפעילות שלנו, וגם התושבים בבאר-שבע.

<מיכל קטושבסקי: חשוב להגיד שקשה לנו לגדול ולהיות עוד קווים ואולי אפילו עוד תחנות בבאר-שבע.

<מיכל קטושבסקי: יש אזורים שלמים שאנחנו לא נכנסים אליהם כי אנחנו לא יכולים לאפשר לנסיעה להיות כל כך ארוכה בדרך הלוך ובחזור ולכן, יש לנו כרגע אוטובוס אחד.

<מיכל קטושבסקי: אנחנו רוצים לפתוח עוד אוטובוס בשעה אחרת ולראות איך זה יתנהל אבל הסיבה שקשה לנו לעשות את זה, זה בגלל עניין תקציבי.

<מיכל קטושבסקי: זאת אומרת, אנחנו לא יכולים לקחת סיכון שאוטובוס ייפתח ולא יעלו עליו מספיק נוסעים כי אנחנו לא יכולים להיכנס למצב כזה כי הכסף שלנו נתון לזה שלא נצליח לכסות את האוטובוסים.

<מיכל קטושבסקי: אז קודם כל, אני גם רוצה לחזק אותך על זה שבאמת מה שראינו ב"חדו"ש", את המצגת המאוד מעניינת הזאת, אנחנו מחלקים פליירים בכל מיני תחנות אוטובוס כי שם הלקוחות הפוטנציאלים שלנו בבאר-שבע.

<מיכל קטושבסקי: אנחנו רואים אנשים דתיים כמובן, נשים וגברים, ואנחנו מתחמקים מהם כי אנחנו לא רוצים לחלק פליירים וליצור מהומה לאנשים שבטח לא ישתמשו בשירות שלנו ואולי אפילו יתבעו אותנו על זה שאנחנו מחלקים את הפליירים.

<מיכל קטושבסקי: ודווקא מדהים לראות שאותם אנשים שואלים אותם: סליחה, לא חילקת לי פלייר ואז כשאני מחלקת אני אומרת: אני מתנצלת, ראיתי שאתה עם כיפה והנחתי שלא תשתמש בשירות הזה.

<מיכל קטושבסקי: ואז הוא אומר: איזה מדהים, אני אתן את זה לשכנים שלי, הם לא שומרי שבת.

<מיכל קטושבסקי: אז כל הפחד הזה שאנחנו שומעים וזה קורה שוב ושוב ושוב באופן גורף למי שמחלק פליירים.

<מיכל קטושבסקי: זאת אומרת, זה לא דבר חד-פעמי, וזה מדהים כי באמת בבאר-שבע יש הרבה מאוד תושבים מסורתיים אבל אנחנו לא רואים כלל התנגדות.

<מיכל קטושבסקי: אין שום התנגדות, לא היתה מהרגע שהתחלנו ועד עכשיו שום דבר.

<מיכל קטושבסקי: ני בטוחה שאולי בירושלים – אני לא יודעת - -

<נדב כהן: רק אצלנו בראש העין.

<מיכל קטושבסקי: אני לא רואה את זה בעיניים שלי.

<מיכל קטושבסקי: אני באמת חושבת, עוד פעם, אנחנו לא יכולים להביא את הפתרון כי אנחנו מפחדים על כל אוטובוס שלא ממלא את עצמו אבל בוודאי עם תמיכה תקציבית של הממשלה אנחנו יכולים לפעול כל השנה בצורה ברת קיימא.

<מיכל קטושבסקי: וזה הפתרון היחיד, אין דרך אחרת.

<מיכל קטושבסקי: אנחנו לא נעלה את מחיר הכרטיסים בגלל שאז אותם תושבים שאין להם רכב כי אין להם כסף לקנות רכב לא יעלו אתנו.

<מיכל קטושבסקי: אנחנו צריכים להכיר - -

דב חנין: מה המחיר של נסיעה?

<מיכל קטושבסקי: 35 שקלים הלוך ושוב למבוגר, 25 שקלים הלוך ושוב לילד.

<מיכל קטושבסקי: זה מחירים שנשמעים נורא נורא זולים אבל בשביל האנשים שעולים אתנו לאוטובוס זה יקר.

<מיכל קטושבסקי: זה יקר כי הם אומרים: רגע, אבל אני גם צריך להביא צידנית עם אוכל וזה באמת המחיר היחיד שהם יכולים לשלם, ואנחנו לא יכולים להעלות את המחיר.

<מיכל קטושבסקי: מצד שני, אנחנו גם לא יכולים להיכנס לגירעון אז זה חייב להיות בשיתוף פעולה עם הממשלה.

דב חנין: מיכל, שאלה לי אליך: האם יש לכם איזה שהוא קשר עם עיריית באר-שבע?

דב חנין: האם נפגשתם אתם?

<מיכל קטושבסקי: אנחנו חוששים מזה קצת.

<מיכל קטושבסקי: יש את הרב דרעי, שבטח הרבה שמעו עליו בנושא של מצעד הגאווה שהיה לפני - -

<מקסים אוקנין: האח של...

<מיכל קטושבסקי: כן, נכון.

<מיכל קטושבסקי: הוא הרב של באר-שבע, ואנחנו לא יודעים כיצד להתמודד מול הדבר הזה.

<מיכל קטושבסקי: אנחנו לא רואים התנגדות בכלל.

<מיכל קטושבסקי: אני אפילו עליתי אתו לראיון ברדיו דרום והוא אמר - - - מה אכפת לי, זה לא באופן גורף אבל אנחנו חוששים מאיזו שהיא התנגדות.

<מיכל קטושבסקי: שזה יביא דווקא נגדנו לסגירה של "ימבוס" ואנחנו לא רוצים לקחת את הסיכון.

דב חנין: הבנתי.

דב חנין: תודה רבה לך.

דב חנין: אנחנו נעבור ל"שבוס".

דב חנין: נדב כהן.

<נדב כהן: שלום.

<נדב כהן: אז אולי אני אסביר איך זה התחיל: זה התחיל בתור פניה של התושבים בירושלים.

<נדב כהן: ירושלים היא עיר גדולה, ולהגיע מקצה אחד של ירושלים לקצה השני זה יכול לעלות 150 שקל במונית לכיוון.

<נדב כהן: היתה מישהי, תושבת ספציפית, שפנתה לחברת מועצת ירושלים, דוקטור - - - , וביקשה ממנה פתרון כל שהוא.

<נדב כהן: אחרי כל מיני מאמצים למצוא איזה שהוא פתרון חלופי, בסופו של דבר הפתרון שהוצע זה בניית קואופרטיב.

<נדב כהן: זה נתן לנו את המסגרת המשפטית להתחיל ולפעול בירושלים.

<נדב כהן: גייסנו לשם כך את הכסף.

<נדב כהן: אני רוצה לציין שבניגוד לתחבורה ציבורית, שתחבורה ציבורית מסובסדת בין 30% ל-50% מהנסיעה ולפעמים אפילו יותר, היוזמות הפרטיות, אנחנו ב"ימבוס" פועלים לגמרי מכספנו ולכן, אנחנו פועלים בצורה שהיא מאוד מחושבת, מאוד לוקחת בחשבון כמה הפסדים אנחנו יכולים לקחת, ולא יכולים לספק תחבורה כמו שתחבורה ציבורית צריכה להיות לאורך כל היום, כל השישי שבת.

<נדב כהן: התחלנו לפעול ב-1.5.2015 וגדלנו מאז, בחצי שנה האחרונה התרחבנו ממסלול אחד לחמישה מסלולים בארץ.

<נדב כהן: כרגע אנחנו עוברים בערים ירושלים, תל-אביב, מעלה אדומים, צור הדסה, ראש העין, חולון ורמת השרון.

<נדב כהן: האמת שהסיפור חוזר על עצמו ברוב הערים - -

דב חנין: כאשר הקווים האלה שאתם מפעילים הם ברובם קווים פנים-עירוניים?

<נדב כהן: גם וגם.

<נדב כהן: יש לנו פנים-עירוני כמו באזור ירושלים.

<נדב כהן: רוב הנוסעים שלנו הם פנים-עירוניים.

דב חנין: למשל תן לי דוגמה של מסלול בירושלים.

<נדב כהן: מתחיל ממעלה אדומים, נוסע דרך הגבעה הצרפתית, מרכז העיר ומגיע לבית הכרם וקרית יובל.

<נדב כהן: יש לנו אותו סגנון של מסלול גם בחולון, שמסיע אנשים מהשכונות השונות בחולון למרכזי הבילוי בראשון לציון או בחוף הים בתל-אביב.

<נדב כהן: יש לנו גם קווים שהם בין עירוניים כמו ראש העין, שנוסע בשישי בלילה מראש העין לתל-אביב או יש לנו מסלול מירושלים לתל-אביב בשעות הבוקר, קו שדומה במהות שלו ל"ימבוס".

<נדב כהן: אנחנו נתקלים באותן תגובות כמו מיכל תיארה.

<נדב כהן: אנחנו נתקלים בתגובות בדוכנים שאנחנו מקימים, גם חברים דתיים, גם אנשים חרדיים לגמרי מגיעים אלינו.

<נדב כהן: לפעמים הם תורמים לנו כסף ובורחים, הם לא רוצים להיראות מזוהים עם היוזמה אבל כן תומכים בה.

<נדב כהן: ואני מדבר על החרדים שגרים בשכונות החרדיות ביותר של ירושלים.

<נדב כהן: אז שאלת לגבי התגובות – התגובות הן מדהימות, וכל פעם זה מדהים במשך שנתיים וחצי שכל פעם התגובה היא מחדש: וואו, אתם מדהימים.

<נדב כהן: לא ידעתי שאתם קיימים עד היום ומעכשיו אני אספר את זה לחברים.

<נדב כהן: כל אדם שמכיר אותנו הופך להיות שגריר שלנו ומפרסם את עצמו בין החברים שלו.

<נדב כהן: סיפור מדהים, אחת התגובות שקיבלתי מנוסעת: היא סיפרה לי על החוויה שלה שהיא עומדת בתחנת האוטובוס עם החבר שלה, והם מתרגשים ומדברים על זה, וואו, אוטובוס בשבת.

<נדב כהן: ואז הם מבינים שהם כל כך מתלהבים מאוטובוס, מנסיעה באוטובוס.

<נדב כהן: אז אין לי ספק שזה צורך מאוד מרכזי, וברגע שזה יקום וברגע שתהיה תחבורה ציבורית מסודרת שיכולה לספק תחבורה בשעות קבועות שאפשר להסתמך עליה, זה ישנה את איכות החיים.

תמר זנדברג: מה התדירות של הקווים שלכם?

<נדב כהן: זה תלוי מאוד איפה.

<נדב כהן: בירושלים למשל התדירות היא אחת לשעתיים וכנ"ל בחולון.

תמר זנדברג: בשישי בערב ובמהלך כל השבת?

<נדב כהן: בירושלים זה בשישי בערב.

<נדב כהן: אנחנו מתמקדים בצעירים ושם קהל הנוסעים שלנו זה יותר חיילים שחוזרים מהצבא.

<נדב כהן: בחולון זה בשבת בבוקר, זה יותר משפחות.

<נדב כהן: גם אחת לשעתיים, מהשעה 10:00 בבוקר עד השעה 16:00 בצהרים.

<נדב כהן: בראש העין זה נסיעה הלוך ונסיעה חזור שמסיעה אנשים למרכזי הבילוי.

<נדב כהן: כנ"ל גם בצור הדסה ובתל-אביב, נסיעה הלוך ונסיעה חזור.

<נדב כהן: עוד דבר אחד אם אפשר: התייחסת בתחילת הישיבה לנושא של להעביר את האחריות לעיריות.

<נדב כהן: אני דווקא רוצה להביע התנגדות, אולי בגלל שצמחנו מתוך ירושלים.

<נדב כהן: אני מאמין שאם העיריות יקבלו את האחריות לזה, זה יוביל לקיטוב בין העיריות שיש בהן גם חילונים וגם חרדים.

<נדב כהן: אם יהפכו להיות ערים שיש בהן תחבורה ציבורית ועיריות שאין בהן, זה יהפוך למצב שלאט לאט העיריות שאין בהן יהפכו להיות לדתיים בלבד ועיריות שיש בהן יהפכו להיות לחילונים בלבד.

<נדב כהן: אני חושב שזה מפספס את המטרה שדווקא ליצור שירות שמאפשר לכולם – בעצם ראינו את הסקר שגם באוכלוסיות שאינן דתיות יש את הרצון לתחבורה בשבת.

דב חנין: גם באוכלוסיות דתיות אתה מתכוון.

דב חנין: תודה אדוני.

דב חנין: עומר שכטר, חבר מועצת העיר ראש העין, בבקשה אדוני.

<עומר שכטר: תודה רבה.

<עומר שכטר: אני כאן למעשה בשני כובעים: כובע אחד באמת כעיריית ראש העין, חבר מועצת עיר מראש העין, ובכובע השני אני ממייסדי "שבוס" בראש העין.

<עומר שכטר: למען הגילוי הנאות, אני במועצת העיר ראש העין משתייך לאגף האדום.

<עומר שכטר: אני אולי האגף האדום כולו בעירייה אבל החיבור שלי למקום הזה, למקום הסוציאליסטי החברתי הוא גם זה שבסופו של דבר הניע אותי לצאת לפרויקט הזה.

<עומר שכטר: אני חושב שבסופו של דבר שמים את הדברים על השולחן.

<עומר שכטר: המטרה המרכזית שלנו, כשירות, שבאמת כמו שנדב ציין, התחיל לפעול בחודש יוני האחרון, אחרי פרויקט גיוס המונים שעשינו ב"הד סטארט".

<עומר שכטר: המטרה שלנו היא בעצם לספק שירות בעיקר לאנשים שכל חטאם, בסופו של דבר, היה שהם משתייכים לשלושת העשירונים הנמוכים במקבלי ההכנסות.

<עומר שכטר: זה כל חטאם, וזה גם האנשים שנוסעים אתנו.

<עומר שכטר: בסופו של דבר, נוסעים אתנו הרבה נוער, הרבה צעירים, הרבה סטודנטים.

<עומר שכטר: השירות שאנחנו מספקים נותן להם מענה לנגישות שהם פשוט לא היו יכולים להשתמש בה והם לא יכולים לבצע אותה ולא היתה מתאפשרת להם הדרך שהם עושים אילולא היה השירות שלנו.

<עומר שכטר: אנחנו גם רואים את הציבור, את הסקר שהוצג פה בהתחלה, זה קורה במציאות.

<עומר שכטר: אנחנו מוציאים הסעות מלאות, לפעמים אנחנו מצליחים גם לתגבר את ההסעות שאנחנו מוציאים במשך כל שישי בינתיים ואני מקווה שבהמשך גם בשבת.

<עומר שכטר: אבל אני רוצה להתחבר דווקא לדברים שנדב אמר: אני חושב שנאמר פה כמה פעמים שצריך להשאיר את שיקול הדעת לרשויות המקומיות.

<עומר שכטר: אני מפחד שיהיה כאן איזה שהוא תהליך של הפרטה של השירותים של התחבורה בסופו של דבר, שאנחנו רואים כבר היום תהליך שבו יש לנו ממש רשויות מקומיות שמפעילות תחבורה עצמאית כזאת בהסעות פרטיות בסופי שבוע.

<עומר שכטר: אני מפחד שהדבר הזה ילך לכיוון הזה.

<עומר שכטר: אני חושב, בסופו של דבר, שכל היוזמות שלנו היפות והמוברכות צריכות להתייתר.

<עומר שכטר: בסופו של דבר, מי שצריך להיות אחראי על השירות הזה זו מדינת ישראל.

<עומר שכטר: עכשיו, בראש העין ספציפית, זו עיר שמכפילה את עצמה מבחינת כמות התושבים, אנחנו קולטים הרבה מאוד פרויקטים של מחיר למשתכן, ומדינת ישראל יודעת טוב מאוד לזרז את הבניה אבל אנחנו נמצאים במצוקה, במצב חירום תחבורתי, כמובן שבאמצע השבוע וגם בסופי השבוע.

<עומר שכטר: אז גם בעניין הזה מדינת ישראל חייבת להתעורר, ממשלת ישראל חייבת להתעורר וחייבת לספק שירותי תחבורה נגישים במהלך כל השבוע.

דב חנין: תודה רבה.

דב חנין: חבר הכנסת אייכלר, בבקשה.

ישראל אייכלר: תודה רבה אדוני היושב ראש.

ישראל אייכלר: אני יודע שהגעתי לדיון שבאופן טבעי הייתי צריך להסתכל בחדר לאחר הדיון ולא להשתתף בו אבל חשבתי שיושב ראש הוועדה, דב חנין, שבהגינותו ייתן לי בוודאי רשות דיבור - -

דב חנין: איזו שאלה?

דב חנין: לא היתה אפילו שאלה כזאת.

תמר זנדברג: יש לך 7% מהמצביעים שלך שתומכים בתחבורה ציבורית בשבת, אתה יודע?

דב חנין: זה פלגים אחרים ביהדות התורה, זה לא הפלג שלו.

ישראל אייכלר: אני רוצה לחלק את הדברים ולהיות כמה שאני יכול פחות אמוציונלי ויותר לוגי.

ישראל אייכלר: אני רוצה לשאול שאלה: איך יכול להיות שאם יש הרבה אנשים בתחנות האוטובוסים ואין אוטובוס באמצע השבוע, ביום שלישי, ואני אארגן קבוצה, אגודה שיתופית של טנדרים שיאספו את האנשים שעומדים בשמש ובקור והתחבורה הציבורית לא משמשת אותנו ולא משרתת אותנו – אותנו זה כלל אזרחי הנוסעים, ואני אתחיל להסיע אנשים ואקח כסף לא לנהג אלא לאגודה הזאת, מה יעשו המשטרה, הפקחים, היועץ המשפטי והאם אני אוכל לקיים דיון בוועדה להיתר לקיום תחבורה ציבורית פירטית באמצע השבוע.

ישראל אייכלר: אני רוצה לדעת.

ישראל אייכלר: את הלוגיקה הזאת אני רוצה להבין לפני שאני מדבר על יהדות או על שבת.

ישראל אייכלר: למה אני לא יכול, ואני רוצה לומר עכשיו שאם באמת משרד התחבורה מתעלם מהקיום של הפרת החוק הזאת, אני כבר קורא לנהגים באמצע השבוע להתארגן, לקחת נוסעים מהתחנות של התחבורה הציבורית המונופוליסטית ולהסיע נוסעים במקום שיש עומס ושאנשים מחכים, ואם הם לא יכולים לנסוע בתחבורה ציבורית, שהם יספקו.

ישראל אייכלר: אם המדינה תתעלם מהדבר הזה ותאפשר את זה, אז אנחנו יכולים לשבת ולדון עלה נושא הערכי אבל קודם כל, יש פה עוול משפטי, חוקי, אזרחי נורא, שבאמצע השבוע כופים את המונופולים של חברות התחבורה שאינן מספקים את השירות כמו שצריך, ואם מישהו יעשה את זה מיד אז עוצרים אותו, ובשבת זה הפקר.

ישראל אייכלר: זה דבר משפטי.

ישראל אייכלר: דבר שני, ועדה ציבורית של הכנסת יכולה לדון למשל בחברות אינסטלטורים ואחרים שנותנים חשבונות פיקטיביים או עובדים עבודה שחורה?

ישראל אייכלר: אני לא חושב שהיועץ המשפטי של הכנסת יאשר דיון.

ישראל אייכלר: אדוני היושב ראש, אתה מנהל דיון על נושא שמבחינה חוקית הוא מעשה בלתי חוקי משפטית.

ישראל אייכלר: אני לא יודע איך הדיון הזה - -

דב חנין: אני מקווה שאדוני לא רומז שיש פה בעיה של חשבוניות פיקטיביות כי אין.

ישראל אייכלר: לא, אני נתתי לך דוגמה של דיון בנושא של הפרת חוק - -

תמר זנדברג: נדמה לי שהעליתם את הנושא הזה לפני מנכ"לית משרד התחבורה והיא ענתה.

ישראל אייכלר: אני לא ראיתי שום תשובה.

תמר זנדברג: לא ראית תשובה?

ישראל אייכלר: לא.

ישראל אייכלר: אם יש את זה אני מאוד אשמח לקבל את זה.

ישראל אייכלר: אני רוצה לשמוע ששר התחבורה אומר שזה חוקי ואז אני מפעיל את זה בימי ראשון, שני, שלישי, רביעי עד חמישי.

דב חנין: אני רוצה שהדיון יהיה לגופו של עניין ולכן, אני רוצה לומר לך אדוני, שפניה ברוח הזאת שאדוני מדבר אליה הופנתה ליועץ המשפטי של הכנסת לפני הדיון הזה.

דב חנין: היועץ המשפטי של הכנסת בחן את הדברים, ולטעמו אין שום בעיה משפטית בדיון הזה.

דב חנין: הוא כתב שכל גורם יכול להעלות טענות בדיון הזה, אין פה שום שאלה של זה שאם יש תלונה למישהו שיש פעילות בלתי חוקית, זה לא מונע את היכולת של הכנסת לקיים דיון ולדון בנושא לגופם של דברים.

דב חנין: כמובן, אם יש משהו שהוא בלתי חוקי אז יש רשויות שיכולות לטפל בזה אבל אני רוצה דווקא - -

ישראל אייכלר: חבר הכנסת חנין, אני מניח שאתה לא עושה מעשים בלתי חוקיים, אני מכיר אותך אבל אני כבר מתחיל להזמין לוועדה לפניות הציבור שלי, אני מתחיל להזמין כל מיני גופים מפרי חוק, ולפי הבסיס המשפטי הזה של היועץ המשפטי, שיבוא היועץ המשפטי של הכנסת להגיד לי כיושב ראש ועדה שאסור לי לדון בדברים בלתי חוקיים.

תמר זנדברג: אבל אין פה הפרת חוק.

תמר זנדברג: מי קבע שזה הפרת חוק?

ישראל אייכלר: זה החוק שאת חוקקת או שמדינת ישראל חוקקה.

ישראל אייכלר: החוק שלכם, של הכנסת שלכם.

תמר זנדברג: איזה חוק?

ישראל אייכלר: שאסור לקיים תחבורה ציבורית רק של המונופולים של חברות התחבורה - -

תמר זנדברג: החוק קובע מה זה תחבור ציבורית וזה לא עונה להגדרה.

תמר זנדברג: יש פה התארגנות שיתופית אזרחית - -

ישראל אייכלר: אז אני רוצה את זה ביום ראשון עד יום חמישי.

תמר זנדברג: תעשה.

ישראל אייכלר: כן?

ישראל אייכלר: את תצטרפי לרעיון הזה?

תמר זנדברג: יכול להיות.

תמר זנדברג: אבחן את זה.

ישראל אייכלר: עכשיו לעניין הערכי רבותי: אם מדינת ישראל לא היתה מדינה יהודית, היא היתה מדינה חילונית דמוקרטית ואני מניח שאדוני לא יתנגד שזו תהיה מדינה חילונית דמוקרטית של כל אזרחיה בלי שום סממן יהודי כמו האמנה הפלסטינית שרוצה מדינה חילונית דמוקרטית, כמו ארצות-הברית.

ישראל אייכלר: לא היתה שום בעיה כי מבחינת שבת מה ההבדל בין מוניות לאוטובוסים ודברים כאלה, אתם יודעים את ההלכות וזו לא הבעיה.

תמר זנדברג: יש הלכה על ההבדל בין מונית לאוטובוס?

ישראל אייכלר: תסלחי לי, לא, אין הבדל.

ישראל אייכלר: יש שאלה של פרהסיה ולא בפרהסיה אבל לא משנה.

תמר זנדברג: אני באמת שואלת.

תמר זנדברג: גם מונית נוסעת בפרהסיה.

ישראל אייכלר: נכון.

ישראל אייכלר: תני לי לדבר, אני מבטיח לך לא להפריע לך אחר כך.

ישראל אייכלר: הבעיה היא שהיהודים החליטו לפני כ-100 שנה שהם רוצים מדינה יהודית והם הקריבו 20,000 קורבנות להקים מדינה יהודית ונלחמו עם הערבים ונלחמו ונהרגו עשרות אלפי ערבים כדי שתהיה פה מדינה יהודית.

ישראל אייכלר: אם אין צורך במדינה יהודית ורוצים מדינה חילונית דמוקרטית, אין בעיה.

ישראל אייכלר: מדינה יהודית קבעו מייסדי הציונות ולא אני, שהצביון היהודי של השבת, דיזינגוף על הסוס עמד ושמר שלא ייכנסו לרחוב הרצל הדיליז'נסים חס וחלילה, כי צריך שיהיה צביון יהודי בשבת.

ישראל אייכלר: אני רוצה להפריד בין קדושת השבת, שאנחנו יהודים מאמינים שהקדוש ברוך הוא נתן לנו את השבת וחייבים לשמור על שבת.

ישראל אייכלר: בעניין הזה, גם מונית אסורה וגם נסיעה בשבת אסורה וגם לעשן בשבת אסור.

ישראל אייכלר: אבל כמדינה חילונית שהוקמה על ידי הציונות, הם רצו צביון יהודי.

ישראל אייכלר: יש מיליוני יהודים חילונים שרוצים צביון יהודי.

ישראל אייכלר: מה שנשאר מהצביון היהודי של השבת זה שאין תחבורה ציבורית בשבת.

ישראל אייכלר: זה אחד הדברים היחידים שנותרו.

ישראל אייכלר: ואם רוצים גם את זה לבטל אז למעשה, יהיה חבל לעשות מדינה יהודית.

ישראל אייכלר: אפשר כבר להכריז – איך אמר בן גוריון?

ישראל אייכלר: אני מכריז בזאת על הקמת מדינה חילונית דמוקרטית של כל אזרחיה בלי שום מעמד לדת היהודית או לדת המוסלמית.

ישראל אייכלר: פשוט קונסטיטוציה אמריקאית אנחנו נעשה פה.

ישראל אייכלר: אם זה מה שאתם רוצים לעשות, יש לכם כוח לעשות את זה.

ישראל אייכלר: אני כיהודי בא וקורא לכם:

ישראל אייכלר: תדעו לכם שהיהודים החילונים – היהודים הדתיים יודעים איך לשמור על צביון השבת שלהם.

ישראל אייכלר: הם עושים את זה.

ישראל אייכלר: היהודים החילונים רובם רוצים איזה שהוא צביון, גם אם הם חילונים, הם רוצים להרגיש שבת.

ישראל אייכלר: הם רוצים לרדת לשכונה ולהרגיש שבת.

ישראל אייכלר: הם רוצים שהילדים ירדו לשכונה וירגישו שבת.

ישראל אייכלר: אם אתם תפרו גם את הדברים האחרונים, ההפסד כולו - -

תמר זנדברג: אנחנו רוצים להרגיש שבת עם המשפחה בים, במקומות הבילוי.

ישראל אייכלר: פעם בשנה אתם עושים יום האם.

ישראל אייכלר: אנחנו מכבדים את האמא שלנו כל יום.

תמר זנדברג: אל תטיף לנו עם כל הכבוד.

תמר זנדברג: לכבד את האם זה לבוא לבקר אותה.

תמר זנדברג: איך אתה מציע לעשות את זה בלי אוטובוס?

ישראל אייכלר: זה מה שאני עושה כל יום.

תמר זנדברג: כל הכבוד לך.

ישראל אייכלר: את אומרת יום המשפחה.

ישראל אייכלר: שבת זה לא יום המשפחה, שבת זה יום המנוחה.

ישראל אייכלר: ואת, כסוציאליסטית, היית צריכה להשתתף במאבק נגד אלה שמעסיקים עובדים בשבת - -

תמר זנדברג: נכון, כסוציאליסטית אני רוצה לראות בתחנות הדלק - -

ישראל אייכלר: בכל מקום, בכל החנויותו לא בבתי חולים.

ישראל אייכלר: בבתי החולים זה פיקוח נפש.

תמר זנדברג: במלונות שלכם.

תמר זנדברג: מה עם אלה שעובדים במלונות שהדתיים והחרדים הולכים?

תמר זנדברג: זה לא עבודה?

ישראל אייכלר: את לא מפריעה לי.

ישראל אייכלר: אני אמרתי שאת לא תפריעי לי, נכון?

תמר זנדברג: אני לא אמרתי שאני לא אפריע לך.

ישראל אייכלר: אני אמרתי שאת לא תפריעי לי אבל אני קובע אם תפריעי לי או לא.

תמר זנדברג: לא.

דב חנין: חברים, חברים, רגע, רגע.

ישראל אייכלר: איפה הדמוקרטיה?

ישראל אייכלר: איפה חופש הביטוי?

ישראל אייכלר: איפה כל הסיסמאות שלכם?

ישראל אייכלר: את לא תפריעי לי.

תמר זנדברג: אני אפריע.

ישראל אייכלר: זה לא דמוקרטי אז אל תדברי בשם חופש הביטוי.

תמר זנדברג: אתה רצית לפזר כרגע את המדינה החילונית הדמוקרטית.

ישראל אייכלר: חופש הביטוי, מותר לי להגיד - - - אתם קידשתם את היועצים המשפטיים.

ישראל אייכלר: היועץ המשפטי של הכנסת אמר - -

תמר זנדברג: כרגע הצעת לבטל את המדינה החילונית הדמוקרטית.

תמר זנדברג: אז במדינה יהודית יש גם קריאות ביניים, תתרגל.

ישראל אייכלר: את רוצה מדינה חילונית דמוקרטית?

ישראל אייכלר: תפסיקי את המלחמה בערבים.

ישראל אייכלר: תעשי מדינה חילונית דמוקרטית של כל אזרחי הארץ הזאת, מן הים ועד הירדן.

תמר זנדברג: אם אתה לא מוכן לשתי מדינות אז זה מה שיצא בסוף.

ישראל אייכלר: למה שתי מדינות?

דב חנין: חברים, חברים.

דב חנין: תמי, חבר הכנסת אייכלר - -

ישראל אייכלר: כמו בצרפת.

ישראל אייכלר: אני מודה שחרגתי מהנושא.

דב חנין: אני שמח שגם אתה מסכים.

ישראל אייכלר: אני רוצה לכבד את דב חנין ולהגיד לך דב, אני יודע את עמדותיך ואני יודע את השקפותיך.

ישראל אייכלר: אני באתי להביע את דעתי והשקפתי ואתם תעשו כרצונכם.

דב חנין: תודה רבה.

<רועי שוורץ תיכון: אפשר שאלה לחבר הכנסת?

דב חנין: כן, בהחלט.

דב חנין: שאל.

<רועי שוורץ תיכון: אני אישית מצביע ליכוד, ואתה אמרת לתמי שסוציאליסטית צריכה לשמור על השבת.

<רועי שוורץ תיכון: אני מצביע למפלגת חירות ליברלית, על זכויות עובדים.

<רועי שוורץ תיכון: מפלגת חירות ליברלית – ליברליזם אומר לתת לכל אחד לעשות מה שהוא רוצה.

<רועי שוורץ תיכון: האם אתה מציע לעשות את זה?

ישראל אייכלר: אתה בוחר ליכוד?

<רועי שוורץ תיכון: אני בוחר ליכוד.

ישראל אייכלר: מה אמר מנחם בגין מהכנסת, כשהוא סגר את "אל על" בשבת.

ישראל אייכלר: הוא ציטט את אחד העם: יותר מששמרו ישראל על השבת, השבת שמרה על ישראל.

ישראל אייכלר: הדגל הישראלי לא יתנופף ולא יתעופף בשמי אירופה בשבת, זה יהיה חילול כבודה של מדינת ישראל.

ישראל אייכלר: אני מצטט את מנחם בגין.

<רועי שוורץ תיכון: סבי היה אמור להיות בדיון מטעם הליכוד, דן תיכון, יושב ראש הכנסת לשעבר והוא הוחלף ברגע האחרון.

<רועי שוורץ תיכון: חברי ליכוד תומכים בזה, מצביעי ליכוד תומכים בזה.

<רועי שוורץ תיכון: אנשים רוצים תחבורה בשבת, מפלגת חירות ליברלית צריכה לתמוך בזה.

<רועי שוורץ תיכון: אתה לא יכול להגיד מצד אחד שהסוציאליסטים צריכים להתנגד כי יום חופש, והליברליסטים צריכים להתנגד כי מדינה יהודית.

<רועי שוורץ תיכון: מה...

ישראל אייכלר: התשובה של מנחם בגין לא מספקת אותך כאיש ליכוד?

<רועי שוורץ תיכון: התשובה של מנחם בגין לא מספקת אותי, אנחנו 70% תומכים בתחבורה הציבורית בשבת מהציבור היהודי.

<רועי שוורץ תיכון: בתל-אביב 90% מהאנשים תומכים בתחבורה ציבורית בשבת.

<רועי שוורץ תיכון: איך אתה יכול למנוע מהם את זה אדוני?

ישראל אייכלר: קודם כל, איך אתה מונע מהם כל השבוע את התחבורה הציבורית ואתה לא נותן להם שירות?

<רועי שוורץ תיכון: אני בעד, אני ליברל.

ישראל אייכלר: - - - שיעיד כמה דיונים היו לנו בוועדה, והיושב ראש שאין תחבורה ציבורית באמצע השבוע.

ישראל אייכלר: איך אמר אשכול?

ישראל אייכלר: קודם שיתחילו לעבוד חמישה ימים בשבוע אחר כך נדבר על שישה ימים.

ישראל אייכלר: תנו לנו תחבורה ציבורית שישה ימים בשבוע, אחר כך תדברו על השבת.

ישראל אייכלר: בדיוק בשבת אתם צריכים תחבורה ציבורית?

<רועי שוורץ תיכון: אני נאבק יחד אתך למען זה אבל - - -

ישראל אייכלר: תודה רבה.

ישראל אייכלר: אני מצטער, אני חייב ללכת.

דב חנין: תודה רבה לחבר הכנסת אייכלר גם על דבריו וגם על הדיון.

דב חנין: רועי, אתה רוצה להציג את דבריך.

דב חנין: בבקשה.

<רועי שוורץ תיכון: קודם כל, בתור נציג "נוע תנוע" אני לא מתיימר לייצג את העמדות האישיות של כל אחד מ-3,500 החברים באגודה שלנו, וכבר כנראה שיותר, פשוט כי הן מאוד רחבות.

<רועי שוורץ תיכון: אבל אני רוצה לספר את הסיפור ולתת כמה עובדות על תחבורה בשבת וכמה זה חשוב: אני חיפאי, ובתור חיפאי אני גדלתי במציאות בה יש לנו תחבורה ציבורית שבעה ימים בשבוע, יש לנו חרדים בחיפה ולמיטב דעתי הם מאושרים כמו החרדים בבני-ברק ובירושלים ולא פחות, ואולי אפילו יותר, יש לנו אחלה של עיר.

<רועי שוורץ תיכון: ולכן, אני קצת מתקשה בנימוק של רגשות החרדים ודברים כאלה שפוגעים בהם אבל עם שירותי בצה"ל עברתי לגור בתל-אביב, ובתל-אביב פתאום שמתי לב שהתחבורה הציבורית באמצע השבוע יותר טובה משמעותית מחיפה אבל יש כל מיני תופעות מוזרות שלא הייתי רואה אותן אם היתה תחבורה ציבורית בשבת.

<רועי שוורץ תיכון: אתה רואה 12, 15, 20 מכוניות מחכות בכניסה לחניון שמכונית תצא כדי שיכנסו.

<רועי שוורץ תיכון: אין דברים כאלה בחיפה.

<רועי שוורץ תיכון: וסיבה שזה נובע בעיר עם תחבורה ציבורית יחסית טובה – אנחנו לא מדברים על ברלין אבל טובה בסטנדרט ישראלי, היא בגלל שאין תחבורה ציבורית בשבת.

<רועי שוורץ תיכון: והחלטתי לבדוק מה אפשר לעשות בנושא.

<רועי שוורץ תיכון: חקרתי את הנושא תוך כדי שהייתי חייל.

<רועי שוורץ תיכון: שנתיים מאוחר יותר, כשהייתי בן 22, השתמשתי במענק השחרור שלי וקצת בחסכונות כדי לפתוח אגודה שיתופית שמפעילה תחבורה בשבת, במסלול ראשון 63 – ברמת-גן, גבעתיים, תל-אביב.

<רועי שוורץ תיכון: וככל שעלה הזמן עלו והצטרפו וגדלו מספר הנוסעים שלנו, ולא מזמן החלטנו להתרחב ושאנחנו צריכים לפתוח קו נוסף.

<רועי שוורץ תיכון: במהלך הדרך הצטרף אלינו "ימבוס" כארגון חבר, ובעצם החלטנו להתרחב ורצינו לפתוח קמפיין גיוס המונים כדי לפתוח קו נוסף, קו במסלול 18, הקו השני הכי חזק בגוש דן ביום חול.

<רועי שוורץ תיכון: פתחנו קמפיין על 180,000 שקל.

<רועי שוורץ תיכון: זה יעד מכובד, אנשים היו קצת סקפטיים לגבי זה.

<רועי שוורץ תיכון: מפה לשם, אנחנו במהלך הקמפיין הצלחנו לגייס את ה-180,000, היעד הראשון שלנו.

<רועי שוורץ תיכון: תוך יומיים לאחר מכן גייסנו 205,000, היעד השני שלנו ותוך חמש שעות 230,000 היעד השלישי שלנו.

<רועי שוורץ תיכון: צחקנו על זה שאם נשיג 290,000 נפתח קו נוסף לבחירת הציבור במהלך הקיץ.

<רועי שוורץ תיכון: נגמרה ההצבעה לפני יומיים וגייסנו גם את ה-290,000 ועדין אנחנו הולכים לקמפיין, גייסנו את היעד החמישי שלנו, 335,000 שקלים בקמפיין השלישי, עם הכי הרבה תומכים בכסף בגיוס המוני במדינת ישראל אחרי קמפיינים למען חיילים, נושא שמאוד בציבוריות הישראלית ומעל 2,800 איש הצביעו בכסף שלהם והראו את הצורך בתחבורה בשבת.

<רועי שוורץ תיכון: אנשים שמספיק חשוב להם הנושא כדי להשקיע בזה.

<רועי שוורץ תיכון: ומי האנשים שנוסעים בתחבורה ציבורית?

<רועי שוורץ תיכון: הרי אם מדברים על אנשים שיש להם בעיות רפואיות וכולי, רואים את זה בכל משפחה אבל מי שצריך תחבורה ציבורית זה אנשים שאין להם כי מי שיש לו רכב, נוסע.

<רועי שוורץ תיכון: בעצם ההגבלה על תחבורה ציבורית בשבת לא מדבר על פרהסיה ולא כל השטויות האלה.

<רועי שוורץ תיכון: ההגבלה על תחבורה ציבורית בשבת אומרת שמי שעני, שיישאר בבית.

<רועי שוורץ תיכון: שמי שאין לו כסף ומי שאין לו משאבים יהיה תקוע בבית ביום חופש היחיד שלו.

<רועי שוורץ תיכון: בין הנוסעים שלנו יש הורים חד-הוריים שזו הפעם הראשונה שהם יצאו מהבית עם הילד שלהם בשבת.

<רועי שוורץ תיכון: הם לא גרים בערד, הם גרים ברמת-גן, שבעה קילומטר, וגם תושבי ערד וגם תושבי רמת-גן צריכים לזכות באפשרות הזאת.

<רועי שוורץ תיכון: יש אנשים שלא יכולים להוציא רישיון נהיגה בגלל שיש להם בעיות ראיה, ופנסיונרים שהיו צריכים לוותר על הרכב שלהם עקב המצב הכלכלי.

<רועי שוורץ תיכון: תחבורה ציבורית, בניגוד לכל מצרך אחר במשק זה הדבר היחיד שאנשים שאין להם כסף משלמים עליו יותר.

<רועי שוורץ תיכון: אפילו פירות וירקות ולחם אחיד, אנשים בעלי אמצעים קונים יותר מאשר אנשים חסרי אמצעים.

<רועי שוורץ תיכון: זו הדרך הכי טובה להיטיב עם החברות החלשות.

<רועי שוורץ תיכון: עכשיו, אני מרשה לעצמי להציג עמדה יותר קיצונית מאדוני היושב ראש אבל לדעתי מאוד הגיונית: אני רוצה שכל אחד יוכל להפעיל תחבורה בשבת, אפילו בעיר בני-ברק ושייכשל כי אף אחד לא ירצה לעלות בבני-ברק לתחבורה בשבת.

<רועי שוורץ תיכון: זה לא צריך להיות איזה משהו שאנחנו צריכים לפחד ולהיזהר ולעשות את זה רק בערים החילוניות.

<רועי שוורץ תיכון: שמי שרוצה יפעיל תחבורה בשבת אבל אנחנו, כציבור, נשמח לכל אחד ממגוון הפתרונות, בין אם להעביר את זה למטרופולינים שיחליטו על זה ויש בזה היגיון כי הרי כמה שקשה לממשלה להחליט לגבי כל אזור במדינה, למטרופולינים קל פי 10 וכמובן שלאדם פרטי קל פי 10 מזה.

<רועי שוורץ תיכון: יש מגוון רחב של פתרונות שיאפשרו את הכל.

<רועי שוורץ תיכון: איך אמרת?

<רועי שוורץ תיכון: עכשיו מתקיים במקביל דיון בבג"ץ על סוגיית הפעלת המרכולים בשבת בתל-אביב.

<רועי שוורץ תיכון: היועץ המשפטי לממשלה השיב בתגובתו שלהפעיל חלק מהמתחמים של המרכולים ולא את כולם, יש בכך משום אי סבירות אבל אי סבירות קיצונית.

<רועי שוורץ תיכון: ואני שואל: איך אנחנו אמורים להגיע למתחמים האלה – לא, היועץ המשפטי לממשלה.

<רועי שוורץ תיכון: בג"ץ שואל אם יש אי סבירות קיצונית - -

<אורי רגב: - - -

<רועי שוורץ תיכון: כן.

<רועי שוורץ תיכון: אני שואל את היועץ המשפטי: איך אנשים אמורים להגיע לאחד משלושת המתחמים אם אין תחבורה ציבורית בשבת?

<רועי שוורץ תיכון: ואם אנחנו מדברים על אי סבירות קיצונית, מתחמים של קניות סגורים במרבית ערי אירופה או מדינות אחרות בימי ראשון ובימי החופש אבל תחבורה ציבורית שבעה ימים בשבוע היא דבר שיש בכל מדינה בעולם, מהמדינות הכי קיצוניות כמו צפון קוריאה ואירן, שאנחנו אוהבים להתנשא עליהן בדרך כלל, למדינות שאנחנו שואפים להיות כמוהן, כמו ארצות-הברית, אנגליה וגרמניה ופינלנד.

<רועי שוורץ תיכון: וזה הדבר הכי בסיסי.

<רועי שוורץ תיכון: אם שם יש אי סבירות קשה אבל לא קיצונית אז כאן יש אי סבירות קיצונית, ואני חושב שצריכים לעשות כאן שינוי.

<עומר שכטר: רועי, אולי כחבר ליכוד תעזור לנו לגייס איזו שהיא - -

<רועי שוורץ תיכון: כחבר ליכוד אני עושה את המיטב ויש גם חברי ליכוד שתומכים בזה אבל הבעיה, לדעתי הפרטית, נמצאת גם אצל האופוזיציה וגם אצל הקואליציה, שמתעדפים דברים אחרים על פני הציבור החילוני שבוחר בהם.

תמר זנדברג: כמובן שהאופוזיציה אשמה.

<רועי שוורץ תיכון: באופן אישי אני אומר את זה לחברתי תמר - -

תמר זנדברג: מישהו מהנציגים שלך הצביע בעד כשהעלינו הצעות חוק בכנסת, שאתה מאשים את האופוזיציה?

<רועי שוורץ תיכון: זה המשחק של הקואליציה-אופוזיציה אבל אם אתם תגידו - -

תמר זנדברג: לא, זה לא משחק.

תמר זנדברג: יש אצבע, הצבעה.

תמר זנדברג: לוחצים על כפתור.

דב חנין: חברים, אנחנו את בעיית הקואליציה-אופוזיציה לא נפתור בדיון הזה.

דב חנין: זה לדיון הבא.

תמר זנדברג: באופן אוטומטי האופוזיציה אשמה.

תמר זנדברג: במה האופוזיציה אשמה?

<רועי שוורץ תיכון: - - -

תמר זנדברג: במה האופוזיציה אשמה?

תמר זנדברג: במה?

תמר זנדברג: מה?

דב חנין: תודה רועי.

דב חנין: תמר גם כן תודה.

דב חנין: אנחנו נעבור לעורכת הדין מירי נחמיאס מהמרכז הרפורמי לדת ומדינה.

<מירי נחמיאס: צהרים טובים.

<מירי נחמיאס: אז בעצם המרכז הרפורמי לדת ומדינה הגיש יחד עם תמר זנדברג, ישראל חופשית, "חדו"ש" וקבוצה של עותרים ועותרות פרטיים עתירה לבג"ץ בעניין הפעלת תחבורה ציבורית בשבת.

<מירי נחמיאס: חבר הכנסת אייכלר לא פה אבל רק לסבר את האוזן, מנכ"לית משרד התחבורה קרן טרנר לא סבורה שהפעלת תחבורה שהיא לא ציבורית, היא פרטית, על ידי אגודות שיתופיות כמו "ימבוס", "שבוס" ו"נוע תנוע" היא בלתי חוקית.

<מירי נחמיאס: הם לא מהווים אלטרנטיבה לתחבורה ציבורית בדיוק בגלל שהם פועלים בשבת, ובשבת אין תחבורה ציבורית.

<מירי נחמיאס: אני רוצה לחזק פה את חברי ולומר שמדובר פה בסוגיה של צדק חברתי, שפוגעת בשכבות הכי חלשות, ובדיוק כשם שהמדינה לא משביתה מצרכים חיוניים כמו מים וחשמל כדי לא לחלל שבת, ככה לא הגיוני שהיא תשבית תחבורה ציבורית בשבת, שהוא מצרך חיוני בוודאי ובוודאי לאנשים שהם כבדי ראיה או אנשים שסובלים מתסמונת אספרגר, כמו חלק מהעותרים שלנו או אנשים שבגלל שהם נוטלים תרופות אינם יכולים להחזיק ברישיון.

<מירי נחמיאס: אימהות חד-הוריות, חיילים, שכל אלה הם קבוצה מאוד גדולה של העותרים שלנו.

<מירי נחמיאס: ובאמת צר לנו שהדיון בבג"ץ נדחה שוב ושוב, כשתגובת משרד התחבורה נדחית שוב ושוב ושמבחינתנו לא קיבלנו תשובה עניינית ואנחנו אכן ממתינים לדיון כדי לקבל תגובה עניינית מהמדינה.

דב חנין: תודה לך.

דב חנין: מר דן קדרון, בבקשה.

<דן קדרון: תודה רבה כבוד היושב ראש.

<דן קדרון: מנהלת הוועדה, חברת הכנסת תמר זנדברג, מכובדי כולם, אני מ"תנו יד לחירש" ו"נכים למען נכים".

<דן קדרון: אני חושב שלהפעיל תחבורה ציבורית בשבת זה דבר מבורך, וכל הכבוד ליושב ראש שאתה נלחם בזה כל הזמן.

<דן קדרון: יש כמה דברים שצריך לזכור – לא לשכוח את הציבור שלי, שהוא ציבור הנכים.

<דן קדרון: ואם מפעילים תחבורה ציבורית בשבת, למשל שני אוטובוסים, אז באוטובוס אחד צריך להיות מקום שאפשר להעלות נכים.

<דן קדרון: זה או משרד התחבורה אחראי או הרשות המקומית.

<דן קדרון: אני לא יודע מי אבל תמיד משאירים את הנכים מאחורה, אחרי שהם נענשו פעם אחת שהם היו בריאים ונהיו נכים.

<דן קדרון: 2.

<דן קדרון: גם הציבור עם מוגבלות, זה יכול להיות כל אחד ואנחנו מקבלים הרבה פניות, אני ומשה בר, בכל הנושא הזה שבכל מקום בתחבורה הציבורית, גם באמצע השבוע, קורים לנו הרבה מקרים אדוני היושב ראש ומנהלת הוועדה, מתוך שישה אוטובוסים אולי אחד מוכן לעצור ולהעלות נכה.

<דן קדרון: לבסוף, אני מקווה שהנושא של התחבורה הציבורית ייפתר בשבת כי זה ברכה לכל עם ישראל שרוצה לצאת ולנפוש אבל, כבוד היושב ראש וכולכם, את ציבור הנכים אל תשכחו מאחור כי לנו אף אחד לא יכול לעזור ולנו אין למי לפנות.

<דן קדרון: תודה רבה לכל הפורום המכובד הזה.

<דן קדרון: אני בטוח שהנכים יקבלו את מה שהם צריכים.

<דן קדרון: תודה רבה לכם.

דב חנין: תודה לך.

דב חנין: מר תני פרנק, נאמני תורה ועבודה.

<תני פרנק: שלום.

<תני פרנק: קודם כל, תודה רבה על הדיון.

<תני פרנק: אני מסכים עם הדברים שנאמרו בהתחלה, שלא עושים על זה דיון למרות שזה נושא שמאוד מפריע להרבה אנשים במדינת ישראל.

<תני פרנק: אני מייצג תנועה דתית שתומכת בהסדרת המרחב הציבורי בשבת במדינת ישראל.

<תני פרנק: אנחנו גם תומכים ועומדים ומקדמים את הצעת החוק של ארבעת הח"כים בכנסת הזאת.

<תני פרנק: חברי הכנסת זוהר, עזריה, שטרן וטרכטנברג, שבמסגרת ההצעה יש פתרון לתחבורה ציבורית מצומצמת בשבת וכמו שראינו בנתונים של "חדו"ש", אני חושב שזו הצעה שתקבל תמיכה מקיר לקיר רק לא בבית הזה כרגע, במציאות הנוכחית.

<תני פרנק: למרות זאת, אנחנו פועלים דווקא כתנועה בציונות הדתית להגביר את המודעות ולהסביר למה צריך את זה.

דב חנין: אחד הדברים המעניינים בסקר הוא שהעמדה שלכם היא עמדת הרוב בציונות הדתית.

דב חנין: אולי זה לא ניכר בייצוג הפוליטי של הציונות הדתית אבל מבחינת הציבור לפי הסקר זו עמדת הרוב.

<תני פרנק: כן, לצערנו חברי הכנסת מהבית היהודי לא מייצגים את הציבור שלהם בהקשר הזה.

<תני פרנק: אנחנו מודעים לכך ואנחנו גם מבקרים אותם על כך אבל אנחנו חושבים שזה משהו שגם הפוליטיקאים והחרדים – חבל שחבר הכנסת אייכלר עזב, לא מבינים שהם לא יכולים לעצור את הרכבת תרתי משמע.

<תני פרנק: זאת אומרת, בסופו של דבר יש פעילות מסחרית בשבת למרות שבהסכמים הקואליציוניים שנים נכתב שצריך לצמצם את הפעילות המסחרית בשבת.

<תני פרנק: אפילו שר הפנים הודה בראיון לפני כשנה לרדיו כל-חי, לא לשום תחנת רדיו חילונית אלא לתחנת הבית שלו, שאנחנו חיים בסופו של דבר במדינה חילונית ואנחנו צריכים להשלים עם זה, ואנחנו לא יכולים לכפות את החילונים לעשות את זה.

<תני פרנק: אני חושב שהפתרון הזה שהסמכות תהיה בידי הרשות המקומית, שזה פתרון שנמצא בהצעת החוק אגב, הוא פתרון הגיוני וסביר ונכון.

<תני פרנק: היושב ראש העיר עליו בהתחלה.

<תני פרנק: אנחנו לא חוששים מזה שהצביון ישתנה, כלומר הביקוש יעבוד ובמקומות שבהם כבר היום יש ביקוש זה ימשיך לעבוד ככה.

<תני פרנק: ואם הוזכר כאן גם הדיון הנוסף בוועדת המרכולים שהתקיים אתמול, אז מעבר לעמדה של היועץ המשפטי לממשלה, שר הפנים כתב מסמך ארוך מאוד בתגובה כעמדה שלו שהוגשה לדיון.

<תני פרנק: במסגרת הזאת הוא מודה שהיום יש בתי עינוגים שפתוחים בשבת.

<תני פרנק: הכוונה לבתי קולנוע, פעילויות של בילוי ופנאי, וזאת מציאות קיימת והוא מבין שהוא לא יכול לשנות אותה.

<תני פרנק: זאת אומרת, השינוי צריך לבוא מהכנסת.

<תני פרנק: אנחנו מבינים את הצורך לפנות לבג"ץ, וחבל שכאן כרגע אין חברי כנסת מהקואליציה חוץ מחבר הכנסת אייכלר שלפחות השתתף בדיון.

<תני פרנק: אנחנו מאמינים שאם חברי הכנסת החרדים והדתיים יבינו שהאינטרס שלהם גם הוא פשוט לתמוך בהצעה כזאת, שגם לדעתי תצמצם את חילול השבת לשיטתם, אנחנו חושבים שיימצא הפתרון הנכון לתחבורה ציבורית.

<תני פרנק: תודה.

דב חנין: תודה אדוני.

דב חנין: מר אייל אקרמן, סמנכ"ל תנועת ישראל חופשית.

<אייל אקרמן: אז ישראל חופשית, אני חושב שהיא התנועה המובילה היום בישראל במאבק למען תחבורה ציבורית בשבת, ואנחנו כמובן תומכים ואני שמח לראות פה את כל השותפים והשותפות שלנו סביב השולחן.

<אייל אקרמן: מדהים לראות בשנתיים האחרונות איזו מהפכה שקטה מתרחשת בישראל, ממש מתחת לאף שלנו, שהציבור מבין שממשלת ישראל מונעת ממנו את הזכויות שלו ופשוט לוקח אחריות וברגליים מייצר את המציאות שאנחנו רוצים לראות עד שהממשלה תיקח אחריות ותפעיל תחבורה ציבורית בשבת.

<אייל אקרמן: הדבר היחיד שחשוב לי להגיד פה זה שאני חושב שאנחנו צריכים לעשות איזה שינוי בטרמינולוגיה.

<אייל אקרמן: אנחנו מדברים על זה שהמדינה צריכה לאפשר לנו לנסוע לים בשבת או לסבתא או עם המשפחה או כל דבר כזה, כשהסיפור האמתי הוא שצריך למנוע מהמדינה להשתמש בזכויות הבסיסיות ביותר שלנו.

<אייל אקרמן: תחבורה ציבורית בשבת היא לא פריבילגיה, היא צורך בסיסי, צורך יסודי וחזרו על זה פה הרבה, של שכבות חלשות, של נכים, של בעלי מוגבלויות ושל סתם אנשים שלא רוצים להחזיק רכב במדינת ישראל, וצריך למנוע ממדינת ישראל ומממשלת ישראל להמשיך ולהשתמש בזכויות הבסיסיות שלנו כקלף מיקוח בהסכמים הקואליציוניים שלהם.

<אייל אקרמן: תודה.

דב חנין: תודה אדוני.

דב חנין: חלק גדול מהפתרונות המעשיים שיש לתחבורה ציבורית בשבת נמצא במערכות של מוניות השירות.

דב חנין: אני רוצה לאפשר לנציגים של שתי ההתארגנויות של מוניות השירות להציג את הזווית שלהם.

דב חנין: התאגדות מוניות השירות הפעילות, מי מכם רוצה לדבר?

דב חנין: ארגון מוניות השירות?

דב חנין: אוקי.

דב חנין: אני אאפשר לנציגי המפעילים, מפעילי תחבורה ציבורית.

דב חנין: מישהו מכם רוצה להגיד משהו?

<איתן פיקסמן: אני דובר חברת "דן".

<איתן פיקסמן: היות ואני לפחות מזה 40 שנה עובד ומשרת ציבור בליבה של העיר תל-אביב אז קודם כל, אני לא מדבר כרגע כדובר חברת "דן" אלא כאזרח.

<איתן פיקסמן: הלוואי ובנושאים מהותיים רבים אחרים היה מתקיים דיון רציני, מקצועי וענייני כמו בתחום הזה.

<איתן פיקסמן: יתרה מזאת, עד כאן מה שאני יכול להרשות לעצמי.

<איתן פיקסמן: כדובר חברת "דן", אני מייצג גוף מבצע שפועל כל שנותיו, עוד טרם קום המדינה, אך ורק על פי החלטות הריבון.

<איתן פיקסמן: כך היה, כך הווה וכך יהיה גם בעתיד.

<איתן פיקסמן: אנחנו נמתין כמו כולם לראות את ההתפתחויות המשפטיות.

<איתן פיקסמן: נקבל את הנחיות משרד החבורה בעקבות החלטות הממשלה, ומה שנצטרך לבצע, ואנחנו חיים כולנו בתקופה של שינויים, המציאות סביבנו היא דינמית, הצרכים משתנים.

<איתן פיקסמן: אנחנו נמשיך לעשות את המרב והמיטב לטובת הציבור על פי הנחיות הריבון.

דב חנין: תודה לך אדוני.

תמר זנדברג: אפשר רק משהו לגבי מוניות השירות כי באמת, יש פה איזה משהו נחבא בדיון הזה, ואני אומרת את זה גם אפרופו הרפורמה במוניות השירות, שגם אתה וגם אני מלווים במליאה של הוועדה הזאת, בוועדת הכלכלה.

תמר זנדברג: תראו, צריך להגיד את זה: יש בישראל תחבורה ציבורית בשבת.

תמר זנדברג: קוראים לה מוניות שירות ואותם וואנים צהובים שנוסעים בשבת.

תמר זנדברג: נוסעים בשבת באותו מסלול שהם נוסעים גם באמצע השבוע.

תמר זנדברג: אני יודעת שהעמדה של שנינו היא שבאופן כללי מוניות שירות זה לא התחבורה הציבורית בשלמותה אבל זה בהחלט פתרון משלים, בוודאי במצב שהתחבורה הציבורית הישראלית נמצאת בו אלא שעל מנת שבאמת מוניות השירות יעברו – ונדמה לי, אם יש כאן מפעילים והם אולי תכף ידברו, כתל-אביבית אני יכולה להגיד לך שמהמצב של מוניות השירות בשבת אפשר להסיק על הביקוש האדיר שיש לנסיעות בשבת כי לעמוד על רחוב דיזינגוף ולמצוא היום קווי 4,5, שזה אחד הקווים התדירים בשבת ולמצוא מקום פנוי במונית שירות זו משימה בלתי אפשרית.

תמר זנדברג: בימי שישי בערב ובמהלך השבתות כך שזה רק מעיד על צורך שאולי עוד לא התגלה כי אין.

תמר זנדברג: אנחנו יודעים שהיצע גם מעורר ביקוש אבל בהחלט זו איזו שהיא אינדיקציה מאוד ברורה.

תמר זנדברג: עכשיו, על מנת שהמוניות שירות באמת יהוו את המענה המשלים שאנחנו רואים בהן, צריכים לקרות שני דברים: 1.

תמר זנדברג: השירות חייב להתרחב באופן משמעותי במקום להצטמצם, שזו היתה המגמה בשנים האחרונות, שזה משהו שידוע לנו גם אפרופו הרפורמה.

תמר זנדברג: 2.

תמר זנדברג: זה נושא הרב-קו, שגם נמצא פה כחלק מהדיון ברפורמה.

<קריאה: הצטמצם בגלל הרב-קו.

תמר זנדברג: אז אדרבה ואדרבה.

תמר זנדברג: אפשר בקלות לפתור את העניין כי אם לא תהיה אפשרות להשתמש בתחבורה הציבורית באופן חופשי ונוח, ובאמת הרב-קו עבר שינוי ומהפכה אדירה בזמן האחרון, אם זה לא יכלול גם את המוניות שירות אז לא רק שזה לא יהווה מענה אלא אפילו המצוקה תגדל עוד יותר כי בינתיים השירות של המוניות שירות הולך ומתייבש, הולך ומצטמצם.

תמר זנדברג: אם מישהו כאן רוצה לעשות את אותו ישראבלוף - -

<קריאה: יבש יותר מים המלח...

תמר זנדברג: - - ולהפוך את מונית השירות – נניח שחברים מסוימים בבית הזה יוכלו איך שהוא לעצום את עיניהם ולהגיד לעצמם שהסטטוס-קוו לא נפגע בגלל מוניות השירות, זה יהיה חייב להיות עם הרחבה משמעותית בשירות וכן עם רב-קו כי אחרת זה לא נותן שום סוג של פתרון.

דב חנין: תודה רבה.

דב חנין: גיל יעקב, 15 דקות.

דב חנין: בבקשה אדוני.

יעקב גיל: תודה אדוני היושב ראש.

יעקב גיל: אני רוצה לפתוח ולהזכיר מחקר שנעשה על ידי מרכז המחקר והמידע של הכנסת, שבעצם בדק את קווי הלילה בישראל וגילה שבימי חמישי בלילה ומוצאי שבת מאז הפעלת קווי הלילה, יש ירידה בכמות הנפגעים וההרוגים בתאונות הדרכים בעוד שבימי שישי, שבהם לא פועלים שירותי התחבורה הציבורית, נמשכת מגמת עליה בהיפגעות בתאונות דרכים.

יעקב גיל: אז בהחלט יש כאן מימד של חיי אדם, שאנחנו צריכים לזכור, ויכול להיות שהפתרונות וההכוונה העתידיים שאנחנו מקווים שיקרו מתי שהוא, צריכים להיות קודם כל מכוונים לדברים האלה, בין אם זה הטיפול הרפואי ובין אם זה הצלת חיי אדם ומניעת תאונות דרכים.

יעקב גיל: זה באמת הדבר הכי חשוב.

יעקב גיל: אני מצטרף לדברים שנאמרו לגבי ההשפעות החברתיות והכלכליות.

יעקב גיל: אני לא רוצה להרחיב את הדיבור.

יעקב גיל: אני דווקא רוצה להתייחס לשתי נקודות שאולי קיבלו פחות התייחסות והתחלנו לדבר על זה עכשיו, נושא מוניות השירות.

יעקב גיל: בעצם התחבורה הציבורית של מוניות השירות הלכה ונשחקה בשנים האחרונות ולמעשה, לציבור יש היום פחות ופחות אפשרויות התניידות בסופי השבוע למרות שניתנו אישורים בעבר להרבה מוניות שירות.

יעקב גיל: בפועל, הרבה מהם נסגרו וזאת תוצאה של מדיניות של משרד התחבורה, בין אם זה בנושא התעריפים, בנושא הרב-קו אבל לא רק.

יעקב גיל: גם בנושא של אחזקת הרישיונות וההפרה שלהם, ובעצם אנחנו מצפים שמשרד התחבורה יסיים סוף סוף את הרפורמה במוניות השירות גם בלי קשר לסוף השבוע.

יעקב גיל: יש פה סוגיה מהותית שצריך לתת עליה את הדעת, ויהיו לה גם השלכות, מן הסתם, על סופי שבוע אבל הסטגנציה הזאת פוגעת בשירות שניתן לציבור ויש שחיקה בשירות ולא תוספת.

יעקב גיל: דבר נוסף שצריך לתת עליו את הדעת, ואני כן מצטרף פה לקריאה מסוימת של חבר הכנסת הרב אייכלר: יש שאלה מאוד מהותית וזה לא מקרי שהיוזמות שאנחנו רואים כאן, "שבוס" ו"נוע תנוע" קורות.

יעקב גיל: יש מהפכה טכנולוגית שקורית בעולם וגם במדינת ישראל, שמאפשרת לציבור להתארגן בכל מיני פורמטים של הסעות, של נסיעות שיתופיות.

יעקב גיל: כל הפורמטים שהם דרג ביניים בין תחבורה פרטית לתחבורה ציבורית.

יעקב גיל: הגיע הזמן שמשרד התחבורה ייתן את דעתו לגבי הפעלת שירות ביניים שמאפשר לאנשים להתארגן בהסעות גם באמצע השבוע וגם בסוף השבוע.

יעקב גיל: זה פשוט לא מקרי שהדבר הזה קורה, וכל הקמפיינים של "הדסטארט" והיכולת להזמין את השירות בטלפון, והגיע הזמן שמדינת ישראל, שאמורה להיות "סטארט-אפ ניישן" תצטרף למהפכה הזאת שרק תלך ותגבר בשנים הקרובות, ובהחלט טמון בזה, אפרופו נושא הדיון, חלופות ביניים לשימוש בתחבורה בסופי שבוע, אז בהחלט יש כאן פוטנציאל אדיר והמדינה, כרגולטור, צריכה לאפשר את הדבר הזה בכל ימות השבוע.

יעקב גיל: בנוסף, אנחנו מסייעים לכל סוגי הקהלים בחברה הישראלית, גם לציבור דתי, גם חרדי, גם חילוני.

יעקב גיל: וכשפנו אלינו היוזמות השונות וביקשו את עזרתנו, השאלה הכי חשובה היתה: מאיפה ולאן אנשים צריכים להגיע?

יעקב גיל: אולי הגיע הזמן שמדינת ישראל תזמין עבודה מגוף חיצוני, פרטי, היא לא חייבת לעשות את זה בעצמה, שבאמת ימפה מה הם הצרכים האמתיים של הציבור בכל ימות השבוע וגם בסופי השבוע כדי באמת אחת ולתמיד לענות על השאלה האם נדרש שירות, איפה נדרש שירות, באיזה היקף.

יעקב גיל: זו פשוט חובה לנהל דיון, אם רוצים לנהל דיון מקצועי ולא רק תדמיתי, באמת להישען על עובדות ואנחנו לא רואים שהעבודה הזאת נעשית, ואני מקווה שגם יתנו לזה מענה בעתיד אולי במסגרת המשפטית שכרגע נדונה אבל זו חובה שהיא גם בימי חול וגם בסופי השבוע.

יעקב גיל: אז אני בהחלט מברך על הדיון ואני מקווה אולי לסיכום, שכל פתרון עתידי שיהיה פתרון רחב היקף באמת יגיע בהסכמה.

יעקב גיל: נעשו כבר ניסיונות כמו אמרת גביזון-מידן וניסיונות אחרים להסדיר את התחום הזה.

יעקב גיל: זה באמת הכיוון הכי נכון בסופו של דבר אבל עד אז צריך לאפשר את מה שאפשר לארגן, להתארגן ופשוט לאפשר לציבור לבצע הסעות ושירות בעצמו וגם לעיריות כמובן.

דב חנין: תודה.

דב חנין: מר סעדון.

<שי סעדון זדה: אני מחברת אפיקים, תחבורה ציבורית.

<שי סעדון זדה: חברת אפיקים מפעילה קווי שירות בהתאם לרישיונות הקווים שמוקצים על ידי משרד התחבורה, כמו כל חברת תחבורה ציבורית.

<שי סעדון זדה: אם נידרש לכך, אנחנו נפעל בהתאם לרישיונות רק מה שחשוב זה דבר אחד: מחסור בנהגים, שבמידה וזה ייצא לפועל, מי יפעיל את התחבורה הציבורית?

<שי סעדון זדה: הרי היום נהג לא יכול לעבוד שבעה ימים בשבוע, וזה מה שרציתי להגיד בנושא הזה.

דב חנין: תודה לך.

דב חנין: אייל, רצית להוסיף עוד משפט?

<אייל אקרמן: כן, בהקשר של המידע על הצרכים של הציבור – ישראל חופשית היום עורכת סקרי שטח בכל הארץ על הנושא הזה של השאלה איזה קווים אנשים צריכים בשבת.

<אייל אקרמן: כבר ענו על הסקר הזה אלפי אנשים ואני מזמין את כל היושבים והיושבות סביב השולחן להצטרף אלינו ולהגיע לציבור הרחב עם שאלון המיפוי הזה.

דב חנין: תודה לך.

דב חנין: חברת הכנסת יעל כהן פארן.

יעל כהן-פארן: תודה רבה.

יעל כהן-פארן: אז יכול להיות שהדברים שאני אגיד עכשיו נאמרו בתחילת הדיון ואני מתנצלת שלא הייתי, הייתי בוועדה אחרת.

יעל כהן-פארן: לא יאמן, גם בפגרה יש תחרות בין וועדות, אתה מאמין דב?

דב חנין: מי אמר שהכנסת לא עובדת?

יעל כהן-פארן: הכנסת עובדת.

יעל כהן-פארן: אולי שוב, זה דברים טריוויאליים אבל ברור שתחבורה ציבורית בשבת היא בסיס לקיומה של תחבורה ציבורית בישראל.

יעל כהן-פארן: היעדרה הוא בסיס לכך שכל משפחה שרוצה לנסוע בשבת, שנוסעת בשבת לפנאי ונופש וטיולים ולים, צריכה לקנות רכב כי אין לה שום אופציה אחרת.

יעל כהן-פארן: אני חייבת לשים פה על השולחן, אני לא נוסעת בשבת.

יעל כהן-פארן: אנחנו בבית לא נוסעים בשבת, שומרים שבת ובכל זאת, אני מאוד רוצה שתהיה כאן תחבורה ציבורית בשבת דווקא בגלל שברור לי שאם אנשים לא יהיו חייבים לקנות את הרכב כי תהיה להם אופציה לאורך כל השנה, זה התגובות שאני מקבלת בכל מקום שאני באה להגיד: תעברו לאוטובוסים.

יעל כהן-פארן: הם אומרים: אבל מה בשבת?

יעל כהן-פארן: ברגע שאתה קונה את האוטו, הוא לא יישב ליד הבית גם כל השבוע.

יעל כהן-פארן: הדיון שאני מבינה, אני רואה את הנוכחים כאן באולם הוא מקצועי אבל השאלה היא קודם כל פוליטית, ואין מה לעשות.

יעל כהן-פארן: הזכיר כאן גיל את אמנת גביזון-מידן ויש הצעות חוק היום שבאות לעשות איזה שהוא שילוב של שינוי מסוים בסטטוס-קוו אבל לטובת שכל הצדדים יצאו מרוצים שאומר תחבורה ציבורית בשבת, צמצום המסחר בשבת, כרגע זה לא עובר בממשלה הזאת אבל זה יוגש על ידי חברי כנסת גם מהקואליציה וגם מהאופוזיציה, בהובלה של מנואל טרכטנברג מהסיעה שלי ורחל עזריה ונוספים, ובאמת אני חייבת לומר שאנחנו יכולים להמשיך לדון כאן על פתרונות כמו "שבוס" ו"נוע תנוע" מבורכים ונהדרים אבל זה מה שנקרא טיפה בים כי זה צריך להיות מערכתי, והיום גם עיריות, גם מועצות מקומיות – אני גרה בישוב שמרביתו חילוני אבל המועצה לא תעז לעשות תחבורה ציבורית לים בשבת.

יעל כהן-פארן: לים ממרכז המושבה, למה?

יעל כהן-פארן: כי יש בה קואליציה שיש בה גם חובשי כיפות וראש המועצה לא יעז לעשות זאת, וזה ברור לכולם, לכל מי שגר בישוב.

יעל כהן-פארן: בקיצור, אני מברכת על הדיון כמובן, והוא חשוב אבל באמת צריך לחשוב איך עושים את השינוי כי הוא קודם כל, קודם כל פוליטי.

דב חנין: תודה לך.

דב חנין: מר טפליצקי, מנהל אגף התחבורה והתנועה בעיריית חולון.

<ולדימיר טפליצקי: שלום לכולם.

<ולדימיר טפליצקי: אני רוצה להגיד כמה מילים: אני חושב שרשויות מקומיות עומדות בפרונט של שאלות הציבור למה אין תחבורה בשבת.

<ולדימיר טפליצקי: ואין לנו יום שאנחנו לא מקבלים פניות מהתושבים למה אין תחבורה בשבת.

<ולדימיר טפליצקי: אנחנו רואים עכשיו כמה תקציבים הולכים על כל מיני פרויקטים של תחבורה ציבורית כמו רכבת קלה ועכשיו מתחילים גם לדבר על מטרו.

<ולדימיר טפליצקי: הכל זה טוב ויפה אבל מה אנחנו נעשה עם כל הדברים האלה אם אין תחבורה בשבת?

<ולדימיר טפליצקי: חבל שכל זה לא יהיה בשימוש גם בשבת.

<ולדימיר טפליצקי: לגבי מוניות שירות – אנחנו מאוד רוצים שזה יהיה.

<ולדימיר טפליצקי: גם "שבוס" ו"ימבוס" אבל אני חושב שבכל מקרה, מדינת ישראל היא זו שצריכה להבין את הנוסע, היא זו שצריכה לתת מענה לציבור ולתת יחד עם השיתוף של הרשויות.

<ולדימיר טפליצקי: אני קצת מופתע ש"שבוס" עובד בחולון, ועיריית חולון לא יודעת על זה.

<נדב כהן: בר שי שאיננו נוכח בדיון כרגע הוא חבר מועצת העיר, והבנתי שהוא קשור לתיק הנוער.

<ולדימיר טפליצקי: הוא קשור ואני מכיר את בר שי אבל גם הוא לצערי לא אמר לנו שיש דבר כזה.

<ולדימיר טפליצקי: אנחנו נשמח מאוד אם אנחנו נטפל ביחד ונראה איך אנחנו - -

דב חנין: טוב שיש דיונים בכנסת אז אפשר להיפגש.

דב חנין: תודה לך אדוני.

דב חנין: תודה לכולכם על ההשתתפות בדיון.

דב חנין: אני רוצה לסכם את הדיון הזה ולהתחיל בכך: נועה, את רצית אולי להעיר משהו לפני הסיכום?

<נועה אבירם: אני חושבת שעולה פה מכל הדיון המורכבות של הנושא הזה גם ברמה האידיאולוגית וגם ברמה של הפעלה ושל פתרונות כאלה ואחרים.

<נועה אבירם: כמו שאמרתי, כל עוד מתקיים איזה שהוא דיון, וזה דיון עקרוני, בבית המשפט, מן הסתם היכולת שלנו פה להגיד היא מוגבלת.

<נועה אבירם: יחד עם זאת, שמעתי, לקחתי לתשומת לבי - -

דב חנין: תודה רבה לך.

דב חנין: אם כן, אני רוצה לסכם את הדיון ולהתחיל בכך שדרוש שינוי משמעותי בתחום התחבורה הציבורית בשבת במדינת ישראל.

דב חנין: אנחנו בעצם נמצאים במצב שאין לו שום הצדקה הגיונית.

דב חנין: דמותה של השבת בישראל לא ניתנת לשום הסבר לוגי אלא רק להסבר היסטורי.

דב חנין: למה זה ככה?

דב חנין: כי זה התפתח ככה.

דב חנין: אין שום סיבה שמצד אחד יהיו מרכזי קניות ענקיים פתוחים וכולם מצטופפים בפקקים בכניסות למרכזי הקניות האלה ומצד שני, אנשים לא יקבלו את השירות הכי בסיסי, הכי אלמנטרי לבית חולים בתחבורה ציבורית.

דב חנין: אז דרוש שינוי מאוד גדול בתחום התחבורה הציבורית בישראל.

דב חנין: השינוי הזה מתחייב קודם כל כיוון שזה נכון חברתית.

דב חנין: כאשר אין תחבורה ציבורית, אנחנו בעצם מעבירים את המסר שמי שיש לו כסף ויש לו רכב פרטי יכול לעשות את מה שמי שאין לו כסף ואין לו רכב פרטי לא יכול לעשות.

דב חנין: לדבר הזה לא יכולה להיות שום הצדקה ברמה הערכית, ברמה המוסרית, ברמה היעודית ובכל רמה שהיא.

דב חנין: וכמובן, הפעלה של תחבורה ציבורית בשבת חיונית להתפתחות מערכת התחבורה הציבורית בישראל.

דב חנין: כל עוד אין תחבורה ציבורית בשבת, אנחנו בעצם מזמינים אנשים להחזיק רכבים פרטיים, וכשאנחנו מזמינים אנשים להחזיק רכבים פרטיים, אנחנו מזמינים אותם גם להשתמש בהם לא רק בשבתות, וזה תורם לאותו משבר תחבורתי מאוד קשה שקיים בישראל.

דב חנין: ולכן, משתי הסיבות האלה, הסיבה החברתית והסיבה התחבורתית, חיוני חשוב ודחוף לקדם שינוי שיאפשר תחבורה ציבורית בישראל.

דב חנין: התחבורה הציבורית בשבתות ובחגים צריכה להיות במתכונת שונה.

דב חנין: אנחנו לא מדברים על אותם דפוסים של ביקושים.

דב חנין: אנחנו מדברים בהחלט על תחבורה ציבורית שהמתכונת שלה מצומצמת יותר.

דב חנין: מוטה יותר לאזורים של תרבות, בילוי, נופש, פנאי.

דב חנין: אנחנו לא מעוניינים שיום שבת יהפוך לעוד יום חול.

דב חנין: אנחנו גם לא מעוניינים בהפעלת התחבורה הציבורית בשבת לפגוע בציבורים חרדיים או דתיים, והתכנון של הקווים שפעילים בשבת צריך להתחשב בבתי כנסת, במקומות שבהם ציבור דתי וחרדי מגלה רגישות.

דב חנין: הכדור הזה, מבחינתנו, נמצא קודם כל בידי הממשלה, והפנייה שלנו היא קודם כל למשרד התחבורה.

דב חנין: אנחנו פונים למשרד התחבורה קודם כל להוביל עבודת מטה מקצועית.

דב חנין: עבודת מטה מקצועית עדין לא אומר שמחר בבוקר תתקבל ההחלטה הפוליטית.

דב חנין: ברור לי לגמרי שההחלטה בסופו של דבר שתתקבל היא החלטה פוליטית אבל גם עוד בטרם מתקבלת ההחלטה הפוליטית, צריכה להתבצע עבודת המטה המקצועית של הבנת הצרכים, האפשרויות ויצירת חומרים למקבלי ההחלטות.

דב חנין: כאשר בידי מקבלי ההחלטות יהיו הנתונים, הם יוכלו בצורה מושכלת יותר לקבל גם את ההחלטות הפוליטיות, ואולי יסתבר שההחלטות הפוליטיות הן לא כל כך דרמטיות, מהפכניות והרות גורל, ואפשר יהיה גם לקבל אותן.

דב חנין: אני פונה גם למשרד התחבורה לפרש בצורה פחות צרה את החוק הקיים.

דב חנין: אנחנו כמובן לא מתערבים כאן, כוועדה של הכנסת, בהליכים שנמצאים בפני בית המשפט העליון אבל אני חייב לומר שכשאני קורא את החוק, אני לא מוצא בו את המצב שבו בכלל אין אוטובוסים לבתי חולים בשבת.

דב חנין: המצב הזה הקיצוני שבו אנחנו נמצאים היום, שאין אוטובוסים לבתי חולים בשבת, הוא מצב שלפי הבנתי לא יכול להתחבר לאיזו שהיא פרשנות של החוק, שבכל זאת כתוב בשפה העברית שכולנו מכירים אותה ומדברים.

דב חנין: יש גם שאלות של פיקוח נפש בהקשר הזה.

דב חנין: אני מעלה את השאלות של פיקוח הנפש והתייחס לזה מר גיל יעקב מכיוון שכשאנחנו מדברים על שאלות של דת ומדינה, אז גם שמדובר בדת ומדינה הציבור הדתי והחרדי חי בשלום ובצדק עם העובדה שבתי החולים מופעלים בשבת.

דב חנין: אז איך הוא יכול לחיות בשלום עם זה שבן אדם שצריך דיאליזה לא יכול להגיע לבית החולים בשבת?

דב חנין: זה אותו פיקוח נפש שמאפשר את הטיפול בדיאליזה בתוך בית החולים ומאפשר לבן אדם גם להגיע לבית החולים.

דב חנין: זה אותו דבר עצמו.

דב חנין: מרכיב מאוד מרכזי שאנחנו קוראים למשרד התחבורה לקדם אותו זה המרכיב של מוניות השירות.

דב חנין: מוניות השירות זה אמצעי ספציפי של תחבורה ציבורית, שיש לו שוני מהמערכות הקיימות של התחבורה הציבורית והוא יכול להיות חלק מרכזי מהפתרון.

דב חנין: אנחנו הבענו את דעתנו גם בוועדה הזאת כמה וכמה פעמים, שצריך להתמודד עם התופעה המסוכנת של ייבוש הענף הזה של מוניות השירות.

דב חנין: מוניות השירות הם אמצעי תחבורה ציבורית מצוין אבל כאשר אין בו רב-קו וכאשר הוא לא מסוגל להתחרות מול מערכות התחבורה הציבורית האחרות, הוא לא ימשיך להתקיים.

דב חנין: האינטרס שלנו לא רק שהוא יתקיים אלא שהוא יתרחב.

דב חנין: שיהיו לא רק קווי 4,5 בתל-אביב אלא שיהיו קווים של מוניות שירות ומיניבוסים בכל רחבי הארץ כחלק , בין היתר, מהפתרון של בעיות התחבורה הציבורית בסופי השבוע ובחגים.

דב חנין: אנחנו נמשיך לעבוד מול משרד התחבורה ומשרד האוצר כדי לקדם רפורמה של מוניות שירות שתכלול גם מרכיב של רב-קו וגם מרכיבים אחרים שיאפשרו לענף הזה להתפתח.

דב חנין: אנחנו פונים גם לרשויות המקומיות להרים גם מצדן את הכפפה.

דב חנין: אני לוקח כדוגמה חיובית את העיר חולון, שבאמת מייצרת פתרון מקומי בימי שישי בערב אני מבין, ואני חושב שרשויות מקומיות בהחלט צריכות להרים את הכפפה הזאת.

דב חנין: אני בהחלט גם מברך אותך מכובדי, סגן ראש העיר ערד - -

<מקסים אוקנין: לשעבר.

דב חנין: אני מאחל לך שתהיה גם "לשעתיד", תחזור לתחום הזה.

דב חנין: בכל מקרה, אנחנו פונים דרכך לכל הנציגים שאתה עומד אתם בקשר בשלטון המקומי – תרימו את הכפפה הזאת.

דב חנין: אני מברך על כל יוזמות השטח הרבות שבאמת מניעות את המערכת, "נוע תנוע", "ימבוס", "שבוס".

דב חנין: כל הכבוד לכם על הפעילות הזאת, יישר כוח.

דב חנין: אני חושב שזאת דוגמה של התארגנות אזרחית מאוד ראויה ומבורכת של אנשים שלא רק באים ואומרים: אנחנו רוצים לשנות אלא גם מוכנים בעצמם להתגייס כדי לעשות את השינוי בעצמם.

דב חנין: אני מציע לכם, ואנחנו כוועדה נברך על כך, לעמוד בקשר גם עם הרשויות המקומיות.

דב חנין: אנחנו נברך על כל יוזמה וכל קשר עם רשויות מקומיות שיאפשר לכם להרחיב את הפעילויות והשירות שאתם נותנים במסגרת הזאת שכבר קיימת.

דב חנין: אנחנו נמשיך ונקיים דיוני מעקב בנושא הזה.

דב חנין: אני מאוד מודה לכם על הדיון.

דב חנין: תודה רבה.